El blog del senyor i.: La colònia tèxtil d'Andaní.\nA la trilogia d'entrades "La Colònia Industrial de la Mata de Pinyana ( 1 )", "La Colònia Industrial de la Mata de Pinyana ( 2 )" i " La Colònia Industrial de la Mata de Pinyana ( i 3 )" hem visitat virtualment les cases dels treballadors de la colònia tèxtil cotonera i resseguit perimetralment el gran recinte de la fàbrica. A la tercera entrada, gràcies a la gentilesa de la Roser de l'Ajuntament d'Alguaire i al blog del bomber i fotògraf dels Països Baixos Andre Joose vaig poder mostrar-vos l'interior de la fàbrica perquè els propietaris actuals no hi permeten l'accés. Al final de l'entrada us explicava que deixàvem Alguaire per continuar enfilant la carretera N-230 fins a Andaní, un antic poble del municipi d'Alfarràs per donar un cop d'ull a la colònia de Filatures Casals.\nAbans d'apropar-nos al a la colònia tèxtil anem un moment al nucli antic d'Andaní, concretament a la plaça de l'església. A la fotografia anterior i a la propera podeu veure la façana de l'església de Sant Nicolau, un edifici del segle XVII, catalogada al Pla d'Ordenació Urbanística Municipal ( POUM ) d'Alfarràs com Bé Cultural d'Interès Local ( BCIL). La petita església, construïda amb pedra i maó, té la façana arrebossada i cantoneres de maó. La portalada, feta amb carreus de pedra desbastada, és d'arc de mig punt. El campanar d'espadanya de tres ulls i dos campanes és posterior.\nAl petit plafó informatiu que hi ha a l'esquerra de la portalada hi podem llegir que és molt probable, però no hi ha documents que ho verifiquin, que el temple primitiu fos construït a mitjans del segle XII quan es repoblà la zona després de la conquesta. L'any 1.845 Pascual Madoz quan la descriu afirma que és una església "de planta rectangular, la nau té 80 pams de llarg, 40 d'amplada i 50 d'alçada. Les dues campanes del temple estan col·locades sobre el frontispici perquè no disposa de campanar".\nA l'església hi havia cinc petites capelles. Està documentat que a mitjans del segle XIX a la capella major hi havia un retaule amb una talla dedicada a Sant Nicolau. L'any 1.843 la volta de la petita església s'esfondrà i fou reparada amb les aportacions econòmiques del Marquès d'Alfarràs, l'Ajuntament i alguns veïns fidels.\nA la propera fotografia de detall podeu veure una petita imatge de Sant Nicolau de Mira en la fornícula que hi ha sobre la dovella clau de la portalada d'accés.\nSi anem a l'altre extrem de la plaça de l'església trobarem un petit plafó informatiu on podem llegir que el dia 24 de febrer de 1.867 es constituí la unió del nucli d'Andaní amb el poble d'Alfarràs.\nEl plafó també fa una petita explicació del Canal de Pinyana, el canal de regadiu més important de Catalunya que es començà a construir l'any 1.147 i que controlà entre 1.229 i 1.758 la Paeria de Lleida.\nDeixem el nucli antic d'Andaní per anar passejant fins a la colònia tèxtil de Filatures Casals, fàbrica fundada l'any 1.897 i que als anys noranta del segle XX va passar a formar part del grup Mitasa.\nA la propera fotografia podeu veure com el Canal de Pinyana s'apropa a la façana nord de la fàbrica modernista de filatures de cotó envoltada d'altres edificacions. L'edifici modernista està catalogat al POUM com BCIL.\nLa fàbrica d'Andaní era coneguda com la fàbrica de dalt. Joan Desvalls i Amat, marqués d'Alfarràs, va fundar la fàbrica situada al centre d'Alfarràs l'any 1.894. La gent l'anomenava la fàbrica de baix.\nEl canal gira a la dreta però nosaltres hem de continuar la nostra passejada per l'Avinguda de Pinyana amb l'objectiu de resseguir perimetralment l'antiga fàbrica de filatures Casals i les edificacions afegides.. Si ens girem un moment podrem observar com el canal baixa ple d'aigua. Un canal que actualment té 54 quilòmetres i rega 13.891 hectàrees de 12 municipis lleidatans.\nQuan ens apropem a l'antiga fàbrica ens observa atentament el gran mur de maó vist que podeu observar a la fotografia següent.\nDesprés d'aquest edifici girem a la dreta i ràpidament trobem l'antiga fàbrica modernista de filatures. Malauradament el tancament perimetral dificulta la visió dels diferents edificis.\nCom podeu valorar a la propera fotografia una part de la coberta de l'antiga fàbrica de filatures Casals té un estat de conservació molt dolent. A l'esquerra podeu veure la part superior del petit edifici del salt d'aigua i a la dreta una edificació similar a l'anterior, el taller de la fàbrica. Alguns dels materials emprats per construir la fàbrica són la maçoneria, l'arrebossat i la teula àrab.\nManufacturas e Industrias Textiles Agrapadas S.A. ( Miltasa ) comprà als anys noranta la fàbrica Filatures Casals. L'any 2.001 la fàbrica tingué el nom de Sant Jaume de Trayà S.L fins que tancà l'any 2.005.\nLa tanca perimetral, la vegetació i el canal dificulten fer una bona fotografia. A la propera podeu veure el taller de la fàbrica i valorar el mal estat de part de la coberta. A la nau, que veieu parcialment darrere, a més a més de la maçoneria, l'arrebossat, el maó vist i la teula àrab destaquen els pilars de forja modernistes de l'interior i l'embigat de fusta de les golfes. Aquesta nau s'amplià al llarg de segle XX i s'hi van afegir dependències.\nIntento apropar-me una mica més i el resultat el podeu veure a la fotografia següent en la que podeu apreciar millor el lamentable estat de la coberta de la part esquerra.\nMalgrat que en algunes parts de la teulada no hi queda cap teula, la fàbrica modernista està catalogada al POUM com BCIL.\nDavant de la fàbrica modernista hi ha el carrer Martí Casals i el carrer Nou on podem veure les casetes de la colònia tèxtil. Les del carrer Nou també estan catalogades al POUM com BCIL.\nEls antics habitatges unifamiliars dels treballadors de Filatures Casals són una obra popular de finals dels segle XIX. Les casetes, de planta baixa i pati posterior, tenen una porta d'entrada flanquejada per dues finestres rectangulars. La façana, arrebossada, està rematada amb una sanefa i boles. En alguns trams del carrer Nou les casetes, a més a més de la planta baixa tenen un primer pis amb balcó flanquejat també per dues finestres rectangulars. A la propera fotografia de detall podeu veure part de la sanefa d'una de les casetes.\nAgafem el cotxe i baixem tot el carrer Nou fins una mica abans d'arribar, en pocs minuts, a l'Avinguda de Balmes ja al centre d'Alfarràs.\nA pocs metres ens esperen el Molí d'Alfarràs, el salt d'aigua de la fàbrica Viladés, la fàbrica Viladés i l'església vella de Sant Pere que visitarem virtualment en una propera entrada.


La Generalitat impulsa una estratègia per avaluar l’impacte de la recerca a Catalunya (RIACAT) | Des de la Mediterrània\nPàgina d'inici › Ciència i Tecnologia › La Generalitat impulsa una estratègia per avaluar l’impacte de la recerca a Catalunya (RIACAT)\nAquest és un dels temes més destacats del darrer número de RECERCAT, el butlletí de la recerca a Catalunya (accés al videosumari).\nImatge del seminari RIACat celebrat a Barcelona entre el 22 i el 25 de maig. Imatge: RECERCAT.\nLes 5 Q de RIACAT\nPer què? Actualment està prenent una rellevància especial la demostració del valor social de la recerca, tant pel retiment de comptes a la societat com pel fet de facilitar la presa de decisions sobre polítiques i finançament públic; per aquest motiu, i davant la necessitat d’identificar una estratègia comuna per avaluar l’impacte de la recerca a Catalunya, la Generalitat de Catalunya ha promogut la comunitat RIACAT.\nQui ho impulsa? El Departament de Salut, a través de la Direcció General de Recerca i Innovació en Salut i l’Agència de Qualitat i Avaluació Sanitàries de Catalunya, i la Secretaria d’Universitats i Recerca del Departament d’Empresa i Coneixement, a través de la Direcció General de Recerca.\nQui integra RIACAT? Inicialment la comunitat està integrada per experts de la Secretaria d’Universitats i Recerca, l’Agència de Qualitat i Avaluació Sanitàries de Catalunya (AQuAS), l’Agència de Gestió d’Ajuts Universitaris i de Recerca (AGAUR), l’Agència per a la Qualitat del Sistema Universitari de Catalunya (AQU Catalunya), la Institució CERCA, l’Associació Catalana d’Universitats Públiques (ACUP) i la Fundació Catalana per a la Recerca i la Innovació (FCRI).\nQuins són els objectius a curt i mig termini? D’entrada, difondre la rellevància d’avaluar l’impacte de la recerca de cara a consolidar les capacitats que ha assolit el nostre país i, a mig termini, desenvolupar una eina que mostri l’impacte de la recerca a la societat i que pugui ser útil en la presa de decisions per fer que Catalunya esdevingui un país competitiu a escala internacional en l’àmbit de la mesura de l’impacte de la recerca.\nQuè es va tractar en el seminari RIACAT celebrat a finals de maig? Trobareu més informació en aquest article del butlletí RECERCAT.\nCarme Jordi i Xavier Luri, investigadors de l’ICCUB/IEEC. Imatge: RECERCAT.\nLa missió Gaia canvia la nostra visió de la Via Làctia\nL’Agència Espacial Europea va fer públic fa unes setmanes el segon catàleg de la missió Gaia, el satèl·lit europeu que des de 2013 treballa per crear el mapa més precís de la Via Làctia. De la secció d’Universitats i centres d’aquest número us recomano l’entrevista a Carme Jordi i Xavier Luri, dos astrofísics catalans de l’Institut de Ciències del Cosmos (ICCUB) de la Universitat de Barcelona (adscrit a l’Institut d’Estudis Espacials de Catalunya), que han participat en l’elaboració d’aquest important catàleg.\n“Disposar com fem ara de dades de 1.300 milions d’estrelles escampades per una bona part de la Galàxia ens facilita determinar com es mouen en les seves òrbites i, en conseqüència, inferir millor com està distribuïda la matèria fosca.”\n“El retorn de les missions espacials és molt elevat, per cada euro que s’hi inverteix s’estima que se’n recuperen quatre.”\nAltres continguts destacats\nEl butlletí també es fa ressò, a la secció Món, del futur programa marc de finançament de recerca i innovació impulsat per la Comissió Europea (CE), que es dirà Horizon Europe i que té previst invertir 97.900 milions d’euros en R+D+I en el període 2021-2027.\nLes dues bones praxis empresarials en R+D d’aquest número (secció Innovació) estan destinades a un prototip integrat de baix consum dissenyat a la URV que permet detectar les apnees i la qualitat del son i envia la informació processada a una base de dades a través del telèfon mòbil, i a MedTeX, una acceleradora per a empreses emergents de tecnologies mèdiques.\nA la secció Bits de terminologia parlem dels dispositius portables i sense fil, ja que l’internet de les coses ha obert un debat terminològic sobre com s’ha de traduir l’adjectiu anglès wearable, habitualment utilitzat per a qualificar els nous dispositius que incorporen prestacions tecnològiques avançades a estris d’ús personal com ara roba, ulleres, rellotges o altres accessoris amb sensors especials.\nParticipants en el congrés Recerkids. Imatge: RECERCAT.\nUn repositori de recursos educatius en obert, el II Congrés Recerkids (on 400 estudiants van exposar els seus projectes de recerca), un cercador de patents i publicacions científiques i els nous formats de subscripció del butlletí electrònic del Pla de Doctorats Industrials són altres dels continguts destacats d’aquest número. Podeu accedir al número sencer clicant aquí, i si encara no sou subscriptors, us hi podeu subscriure des d’aquest enllaç.\nEl proper número del butlletí es publicarà al setembre.\n‹ Sistemes operatius en temps real\nControl de màquines i processos amb Orocos ›


Retrat de Damaris\nEls experts ens diuen que, amb molta probabilitat, els humans vam comunicar-nos per mitjà de la melodia, el ritme, la música, abans de desenvolupar cap altre tipus de llenguatge. Això mateix passa en néixer, tots els infants tenen una etapa preverbal, però no una etapa premusical: naixem musicals. La primera infància és precisament l'etapa musical per excel·lència, quan els elements musicals es converteixen en el primer mitjà de comunicació. Els infants creen el seu codi, basat en elements musicals: el to, la intensitat, el ritme, la durada... Durant els primers anys de vida els infants senten una atracció irresistible cap a la música, ho podem observar per l'interès i l'atenció quan n'escolten, en la necessitat de sentir-ne els efectes, en la recerca del so en tots els objectes i amb la producció de vocalitzacions. A mesura que creixen troben el plaer en l'expressió musical, gaudeixen creant i improvisant cançons i expressant amb el cos allò que la música els comunica. En aquest sentit, la cançó és probablement una de les millors eines de comunicació entre els adults i els infants.\nLes mares han cantat cançons de bressol als fills, probablement fins i tot abans de néixer, cançons en les quals expressaven els sentiments i les emocions. Mitjançant aquestes cançons els nadons han rebut els seus primers missatges emocionals i afectius.\nLa cançó suposa per a l'infant un llenguatge més de relació amb els altres, un excel·lent mitjà d'expressió espontània, d'integració i de cohesió del grup. Les famílies i les escoles hauríem de tenir present que cantar aporta molts beneficis a la vida de l'infant, però sobretot que cantar junts ens uneix de manera afectiva i memorable.\nAutor: Damaris Gelabert\nMira la resta d'articles de Piu-Piu


Miquel Gumí Masclans: L’alegria d’atendre clients dia rere dia - Diari de Sabadell\nTot i la irrupció dels últims anys de les grans superfícies, el comerç local encara resisteix i omple de vida les ciutats. La cistelleria Masclans és una de les botigues més antigues de Sabadell. Es va crear l’any 1885, i fins ara, ha superat tots els obstacles que ha tingut pel camí, fins i tot, una pandèmia.\nActualment, Miquel Gumí Masclans (Sabadell, 1962) n’és el propietari, juntament amb la seva germana. Ells són la quarta generació de la botiga. El seu besavi, que elaborava cistells a mà i estava especialitzat en la indústria tèxtil, va ser qui va obrir Masclans, que ha canviat d’ubicació tres cops en els seus 136 anys d’història –ara es troba al carrer de Sant Antoni–. “Abans que arribés el plàstic, cada ofici tenia el seu cistell. El meu besavi en venia a gairebé tots els treballadors”, explica el Miquel, que va començar a treure el cap en el negoci quan tenia 20 anys.\nLa cistelleria Masclans és una botiga familiar que es va inaugurar l’any 1885. Es tracta, doncs, d’un dels comerços més antics de Sabadell / LLUÍS FRANCO\nEll assegura que no va ser una decisió premeditada, sinó que la vida el va portar “cap aquí”. Això sí, afirma que sempre li havia agradat atendre els clients i treballar a la cistelleria. “També, sempre m’ha agradat explicar d’on venen els materials i com han estat fabricats”, reflexiona. El Miquel, però, no és cisteller de professió. Tot i això, els productes de la botiga són tots de producció artesana feta a Catalunya o la resta de l’Estat.\nAquest fet és el que els diferencia de les grans superfícies, assenyala Gumí. “El comerç local oferim productes de més qualitat. A més, si nosaltres no hi som, les ciutats estaran buides i fosques”, afirma. En aquesta línia, el Miquel lamenta que siguin l’única cistelleria de Sabadell. “Les grans plataformes han provocat que ja no obrin botigues de trama urbana. Així i tot, sembla que des que va arribar la pandèmia, la gent valora més la proximitat i la sostenibilitat. Ens hem d’agafar a això”, apunta.\nD’altra banda, Miquel Gumí exposa que encara li queda molta corda per seguir al capdavant de Masclans, juntament amb la seva germana. De moment, però, el relleu generacional no està del tot clar, tot i que no és un aspecte que preocupi gaire al Miquel. “Encara no sabem si els meus nebots voldran agafar les regnes de la cistelleria. Tenir un negoci local no és fàcil, ja que és molt sacrificat. Entenc que potser voldran buscar altres camins. Ja veurem què passa en el futur”, assevera.\nTemes:El personatge, masclans, miquel cumí masclans


Castellar del Riu i Casserres faran una consulta sobiranista - Regió7 :: El Diari de la Catalunya Central\nCastellar del Riu i Casserres faran una consulta sobiranista\nEn aquest sentit, l'entitat Berga Decideix estudia col·laborar amb Castellar del Riu per tal que s'hi promogui una votació el 13 de desembre\npilar màrquezberga 08.11.2009 | 01:00\nCastellar del Riu i Casserres s'han sumat, aquesta setmana, a la llista de pobles que donen suport a la realització d'una consulta sobiranista, organitzada per part d'una entitat. En aquest sentit, l'entitat Berga Decideix estudia col·laborar amb Castellar del Riu per tal que s'hi promogui una votació el 13 de desembre. Des del municipi va enviar-se una petició d'assistència, ja que l'Ajuntament va aprovar donar-hi suport, però la localitat no té entitats que se'n puguin fer càrrec. "Tenint en compte aquest escenari, l'entitat de la capital berguedana ha decidit assumir les tasques d'organització, tot i que de moment tot just s'està en una fase d'avaluació", segons s'avança des de Berga Decideix.\nD'altra banda, la junta de govern de Casserres ha acordat donar suport a una consulta popular que estigui organitzada per les entitats del municipi. Casserres s'afegeix a la llista com a resposta a una sol·licitud presentada per Reagrupament.cat al Berguedà a diferents municipis de la comarca, per tal que "referèndums com el d'Arenys siguin possibles a diversos pobles del Berguedà", tal com diu el text.


PAU Comunitat Valenciana 1996 Setembre - Geografia\nConvocatòria: Setembre de 1996\nModalitat: LOGSE -Humanitats i Ciències Socials\nBarem: Exercici 1. Puntuació de cada pregunta 2 punts. Exercici 2. 2,5 punts per pregunta.\nSi l'índex de rodeo entre dos punts es calcula dividint la distància real entre la distància ideal en llínea recta, assenyaleu, a partir del mapa del Document 1 les àrees geogràfiques amb una millor i una pitjor accessibilitat?\nQuins factors poden explicar aqueixa millor o pitjo accessibiltat?\nConcideix la millor accessibilitat amb el traçat de les autopistes (Document 2)? Indiqueu els factors que poden haver influït en el traçat d'una autopista.\nAssenyaleu les causes del conflicte que s'ha generat entre partidaris i no de la gratuitat de l'autopista A7 (Document3).\nElaboreu un INFORME a partir de les dades aportats i d'altres que pugues disposar on s'analitze si la construcció d'autopistes es la millor solució per lograr una xarxa de comunicacions més homogènia i respectuosa amb l'entorn.\nEls avanços dels medis de transport i comunicació han fet possible el desenvolupament del turisme de masses, de la cual cosa el component fonamental és la cerca naturaletza i dels espais d'oci. Relaciona aquesta idea amb les dades de les figures 1 i 2, referents a les principals regions turístiques.\nEl turisme és un dels pilars fonamentals de l'economia espanyola, ja que a la seua contribució a l'ingrés per divises, hi ha que afegir el seu estímul a altres activitats económiques. A quines actvitats ens referim? Quines altres conseqüències económiques té el sector turístic segons les figures 3 i 4?\nEl paper de les Comunitats de "l'arc mediterrani" en l'oferta turística és evident (figura 2 ), les raons que justifiquen això són de tipus físic-ecológic i la anomenada renda de situació, es a dir l'accesibilitat; observeu les figures 5, 6 y 7 comenteu-les.\nRealitza un INFORME-COMENTARI al voltant de l'evolució del sector turístic a Espanya durant les darreres anys.\nÚltima modificació d'aquesta pàgina: 19 de maig de 2003


<p>"Fa por que algunes mesures siguin la via d'entrada als mini-jobs"</p>\nEntrevistes "Fa por que algunes mesures siguin la via d'entrada als mini-jobs"\n"Fa por que algunes mesures siguin la via d'entrada als mini-jobs"\nEntrevistes 26/07/2013 11:57\nL'anunci de la creació d'algun espai de concertació, per fessin un pla més ambiciós d'ocupació a mitjà termini.\nPerò amb la caixa de la Generalitat buida...\nHa estat decepcionant. Les polítiques de joventut, així com el pla nacional, han gaudit sempre de transversalitat, de participació de totes les forces parlamentàries. Crec que hem treballat amb el temps suficient com perquè tots els partits hi poguessin estar d'acord. I el ple això no ho ha acabat reflectint.\nS'ha aprovat la mesura estrella, la Garantia Juvenil\nAmb aquesta hi ha hagut bastant consens. Era la proposta més estratègica, tot i que pensàvem que debatrien no només de com la volíem sinó de ficar també els diners per aplicar-la. La quantitat que va anunciar el conseller Puig, de 25 milions i la priorització d'alguns programes, és clarament insuficient. Els diners que hi ha ara mateix sobre la taula no arriben ni per al 50% dels joves que els necessitem.\nHan ampliat els llindars que tenien de rendes, perquè fins ara ens trobàvem que la majoria d'estudiants eren al llindar més alt i pagaven tota la matrícula. Els llindars no eren reals. Nosaltres apostàvem perquè s'ampliessin els llindars, ho han fet un 5%, però nosaltres creiem que això és insuficient.\nHi ha també un paquet de condicions laborals, com per exemple el reforç del contractes de pràctiques per entrar al món laboral, que ens fa certa por que sigui la via d'entrada als mini jobs o a contractes més precaris que els que ja tenim. Totes les propostes nostres anaven acompanyades d'inspeccions de treball de la Generalitat per saber si es fan usos fraudulents de contractes o que s'utilitzin contractes de pràctiques per substituir treballadors.\nNomés serveixen per 'precaritzar' les condicions que ja tenim. Els joves ja estan treballant amb feines precàries, contractes laborals temporals, jornades reduïdes... el què fan els mini-jobs és que aquest contractes ja precaris no estiguin sota cap conveni col·lectiu, ni sous mínims, ni res. A la pràctica, si algú vol un treballador a temps parcial, ja el pot contractar sense que calgui que se li rebaixi més el sou.\nCatalunya parlament joventut ple entrevista sergi contreras consell nacional


L'incompliment en les reunions socials i familiars ha sigut la causa del 46% dels butlleti\nDes que va començar l'operatiu especial el divendres 26 de març i fins al dilluns 12 d'abril\nEl mercat el diumenge de Pasqua/EPDA\nLa Policia Local de Borriana ha formulat durant l'operatiu especial de Setmana Santa i Pasqua, del passat 26 de març al dilluns 12 d'abril, un total de 69 butlletins de denúncia per incompliment de la normativa per a la prevenció de l'expansió del coronavirus. Això suposa un 17,38% del total de denúncies en aquesta matèria des de l'inici del segon estat d'alarma, en què se n'han formulat un total de 397.\nLa Policia Local ha destacat que en el període de la campanya especial del 26 de març al 12 d'abril, el 46,38% dels butlletins de denúncia s'han formulat per participar en reunions de caràcter familiar o social que han excedit el nombre màxim de participants, amb un total de 32 butlletins.\nA més, ha informat que el 27,54% ha sigut per incomplir l'ús de la mascareta o utilitzar-la de manera inadequada amb 19 butlletins de denúncia, mentre que el 24,64% (17) va ser per incomplir l'horari de llibertat de circulació. Igualment, hi ha hagut una denúncia per incomplir les mesures d'higiene i prevenció sense suposar un risc greu, la qual cosa representa l'1,45% de les denúncies formulades durant la campanya.\nLa Policia Local de Borriana ha posat en relleu l'alt grau de compliment de la normativa preventiva d'expansió de la Covid-19 per part dels veïns i veïnes del municipi, però continua apel·lant a la "responsabilitat de la ciutadania en el seu compliment fins que per les autoritats competents se'n decrete una modificació".


25 grans èxits dels Joves de Mallorca per la Llengua\n28 febrer 2021 14:52\nTomeu Martí | 05 juliol 2019\nLa història de Joves de Mallorca per la Llengua, que aquests dies celebren el seu 25è aniversari, és una història d’èxit.\nDurant aquests anys, han estat molts els èxits aconseguits per aquesta entitat juvenil. N'esmentam 25, a mode d'espelmes d'aniversari:\n1 – Ha significat la incorporació a la lluita per la nostra llengua de noves generacions de mallorquins.\n2 – Ha ajudat a renovar el discurs del moviment per la normalització del català a les Balears.\n3 – Ha ajudat a rejovenir i millorar la imatge del moviment per la llengua.\n4 – Ha estat un gran portal d'entrada al compromís i a la militància de la gent. Moltes persones que varen començar a Joves de Mallorca per la Llengua varen seguir compromesos en la lluita per la llengua, i altres varen evolucionar cap a altres militàncies també molt positives: la defensa del medi ambient, la dels drets humans...\n5 – Ha estat (i és) una gran eina de formació en la militància col·lectiva i en l’elaboració de projectes compartits.\n6 – Ha sabut oferir diversos nivells de compromís adequats a cada perfil.\n7 – Ha sumat molta gent nova a la tasca de recuperar la llengua pròpia de Mallorca.\n8 - Va ser una de les primeres organitzacions que va 'posar nom' a la llengua. Sempre es parlava de la llengua amb perífrasis, estil “la nostra llengua”... Joves per la Llengua li deia català i, de vegades, referit a la parla de Mallorca, també li deia mallorquí. Sense cap complex.\n9 – És una entitat pionera en la incorporació de les dones a tots els nivells. També en els principals càrrecs com coordinadora o portaveu.\n10 – Ha sabut mantenir un funcionament assembleari i eficient al mateix temps.\n11 – És un bon exemple d’autoorganització juvenil.\n12 – Els Correllengua.\n13 – Els Acampallengua.\n14 – Els festivals 'Treu la Llengua'.\n15 – La normalització lingüística de diverses empreses públiques i privades gràcies a les seves gestions.\n16 – Ha aportat el seu voluntariat a les Diades per la Llengua de l'OCB\n17 – Ha nodrit de treballadors i directius l'OCB\n18 - Ha evitat sempre el partidisme.\n19 - Ha defugit sempre el terme 'nacionalista' i ha apostat des del primer dia per la interculturalitat.\n20 – La posada en marxa de l'Oficina de Drets Lingüístics.\n21 – El suport als grups de música que canten en català.\n22 – El concurs de Música Jove que varen guanyar: Ké Regae Ska, Matràs, Es Reboster, Grollers de sa Factoria, Musnok i Barrumbada.\n23 - Rock'N'Llengua.\n24 – Les desenes de documents i manifests amb propostes en positiu per afavorir l'ús social i l'aprenentatge de la llengua catalana.\n25 – Les trobades d'associacions de Catalunya, País Valencià i les Illes Balears, llavor del Triangle Jove.\nMolts d'anys a tota la gent que ho ha fet possible!\nJo he fet un propòsit que he aconseguit; parlar a tothom en català. I creeu-me, no ha costat pas. Ho he aconseguit. Per als negats, tan sols ha calgut repetir-ho dos cops o fer servir algun barbarisme. A part d´això ha set fàcil.\nEns falta més constància.\nPer al triomf de la nostra cultura i recobrament de la normalitat d'ús de la nostra llengua bastaria que la meitat dels illencs es deixassin influir per aquests Joves de Mallorca per la Llengua. Desafortunadament, la majoria dels nostres conciutadans passen totalment d'aqueix problema.


Wikiloc | Castellbell i el Vilar, torrent dels Abadals i turó del Marqués маршрут - Castellbell i el Vilar, Catalunya (España)- GPS track\n18 141 410 5856\nUploaded 30 августа 2018 г.\nCastellbell i el Vilar - Rellinars - Vallhonesta - El Pont de Vilomara (Vallès Occidental - Bages) (бездорожье)\nTORRENT DELS ABADALS i TURÓ DEL MARQUÈS (Castellbell i el Vilar) (альпинизм)\nCastellbell i el Vilar - Vallhonesta - El Pont de Vilomara (Bages) (бездорожье)\nTorrent dels Abadals i Turó del Marquès des de la Colònia Burés (поход)\nПросмотрено 1508 раз(а), скачено 93 раз(а)\nExcursió molt recomanable que podríem dividir en tres parts.\nLa primera consisteix en remuntar el torrent dels Abadals, la segona en un carenejar molt bonic amb vistes sobre Montserrat fins el puig Marqués i la tercera en un trepidant descens fins el punt d’inici.\nDit això, ja que la primera part remunta una torrentera, encara que la majoria de dies de l’any baixa eixuta, no deixa de ser una torrentera i per tant és molt important saber quin dia farà i també quin temps va fer en dia anterior.\nSi hi ha previsió de pluja cal deixar-ho estar per una ocasió millor, i si va ploure els dies anteriors, tenim dues opcions, una també consisteix en deixar-ho estar; i la segona anar-hi, però sabent que si en el moment d’entrar al torrent, hi baixa aigua, haurem de tornar endarrere com a mesura de prudència i seguretat, i encara més sabent que els primers metres son per un llarg túnel per on passa l’aigua i aquí dins no hi ha cap mena d’escapatòria possible.\nAquesta torrentera ha saltat a les rutes excursionistes des de que l’any 2015 els germans Esteve i Joan Frontera de Castellvell l’han adaptat amb la col•locació d’escales, estaques i algunes cadenes i cordes.\nUna acció desinteressada molt lloable, ja que permet gaudir i conèixer una raconada més de la nostra geografia.\nAcció que contrasta amb el corrent contrari que no hi ha gaire lluny de Castellvell, just a l’altre costat del riu Llobregat, on al parc natural de Sant Llorenç i l’Obac hi ha una neo-inquisició que s’està carregant tots els símbols de dalt els turons i de les cadenes i cordes que permetien pujar-hi amb seguretat. A totes les muntanyes del mon, incloses les de Catalunya i els Pirineus podem assolir cims, agulles, turons i colls amb l’ajuda de cordes i clavilles .... totes menys les de Sant Llorenç de Munt i l’Obac. Imaginem per un moment que algun “il•luminat” va i treu les “clavijas de Cotatuero” o comença a “netejar” les canals de Montserrat d’elements que trenquen la “puresa” de la Muntanya!\nEl recorregut per la torrentera és molt fàcil, està catalogat com a K1, tots els ressalts que s’han de superar son fàcils i curts, menys l’últim que és una mica més llarg, tot i això no és recomanable per a persones amb vertigen o amb claustrofòbia. A l’hivern la clotada de la torrentera pot estar humida i algunes pedres poden relliscar, per tot això tot i ser fàcil, cal posar-hi atenció. També cal portar llanterna, ja que el túnel que passarem és una mica llarg i fa corba.\nLa corba de la gràfica descriu una caiguda en picat (fa un angle de 90 graus) que coincideix en la sortida del túnel, ja que es queda sense cobertura (tot i que el vaig posar en posició de “pausa”) i a la sortida interpreta l’alçada “a la seva manera”.\nA part de l’excursió, també farem una mica de cultura, ja que comencem l’excursió a la Colònia Burés, una de les gran filatures del segle XIX, també estem a la zona dels escenaris de la guerra de Successió del 1714, travessarem el bonic pont gòtic de Castellvell i el Vilar del segle XV i també passarem per sota un pont de la via ferrea construït com un “Mecano” d’una sola tirada, sense cap pilar al mig; una obra d’enginyeria remarcable.\nAixí doncs deixarem el vehicle al costat de la Colònia Burés, a tocar del pont medieval i de la carretera a Rellinars; només començar a caminar el travessarem i una vegada a la riba contrària girarem a l’esquerra i seguirem l’ample pista de davalla suaument.\nHem de seguir-la fins a les portes d’una granja d’aviram. Just en aquest indret veiem un cartell que ens assenyala l’entrada al torrent.\nSort del cartell, ja que l’entrada és un estret corriol entre unes canyes.\nSeguim el corriol i immediatament arribem a la boca del túnel que travessa la via fèrria i l’autopista.\nA l’entrada no es veu la sortida ja que, tal com he esmentat, el túnel és una mica llarg i descriu una corba. Per sota la via és de ciment i per sota l’autopista és un tub ondulat que fa de mal caminar.\nSi la boca d’entrada és amplia i alta, la de la sortida és més estreta i baixa i quasi dissimulada per la vegetació.\nAra ja només ens caldrà seguir sempre pel llit de la torrentera.\nMolt aviat ens trobem amb el primer dels passos equipats; és el pas dels Tres Enllosats, en que amb tres escales de fusta superarem tres petits ressalts. Molt a prop passem per sota el pont del Solell.\nSeguim una mica més i arribem a un nou pas equipat amb dues escales, també de fusta i una cadena al final. Entre les dues escales hi ha penjades les botes d’en Joan. Aquestes botes és un petit homenatge a l’alpinista i equipador d’aquest torrent: en Joan Frontera i que durant la dècada del 1970 va participar en varies expedicions a l’Himalaia\nSeguim torrentera amunt i aviat ens trobem amb el Salt de la Madrona, un nou pas equipat, aquesta vegada amb sòlides clavilles clavades a la roca.\nAra seguirem un tram força llarg sense entrebancs apreciables; el llit de la torrentera a estones és llis i a estones hi trobem blocs de pedra; alguna escadussera clavilla ajuda a sortejar-ne algun.\nArribem al Cau del Degotall, un nou pas equipat, aquesta vegada amb clavilles i rematat amb una corda.\nSeguidament ens trobem amb un gran ressalt i un nou pas equipat amb clavilles que el superen per la nostra dreta, que ens deixa en un ampli relleix; ens trobem al Cingles sota el Coll.\nSeguim el relleix a l’esquerra, surt de sota el cingle i entra al bosc.\nEstem a punt de sortir del torrent dels Abadals, només ens queda passar pel Pas de la Guineu, una estreta cornisa, equipada amb una cadena per a les mans.\nA la sortida d’aquest pas arribem a una esplanada, on conflueixen dues pistes i donem per acabada la remuntada del torrent dels Abadals. És un indret bonic i que convida a fer una aturada a ran de cingle per a contemplar part del recorregut que acabem de fer.\nA partir d’aquí començarem la segona part de l’excursió que ens portarà al turó del Marqués.\nPrimer seguirem a la dreta, contemplarem novament el salt de la cinglera des de l’altre costat i arribem a una cruïlla amb un pal indicador.\nSi seguíssim la pista de la dreta ens portaria a la Cinglera del Resistent, equipada amb diverses vies ferrades, de diferents graus de dificultat, on inclús hi ha un pont Nepalí per unir dues parts de la cinglera.\nNosaltres seguirem la pista de l’esquerra en suau pujada i paral•lela a la part final del torrent dels Abadals. A pocs metres trobem a l’esquerra un desviament que porta a la font del Casalot.\nSeguim recta i arribem a una nova cruïlla, deixem la de l’esquerra, on a pocs metres hi ha can Pinsà, i seguim a la dreta.\nAra caminarem per sobre el llom de la carena amb unes magnifiques vistes, sobretot de la muntanya de Montserrat, el pal amb la senyera ja és visible a l’altre extrem de la carena.\nEl caminar per aquest sector, tot i seguir una pista, és molt bonic, per la vista i pel bosc.\nFinalment la pista s’acaba en arribar al turó del Marqués de 358 metres d’alçada, on hi ha un alt pal amb una senyera al capdamunt i una gran vista sobre la muntanya de Montserrat, sobre el riu Llobregat, el castell de Castellvell..... i també sobre el peatge de l’autopista de Manresa.\nDesprés de contemplar l’esplèndida vista entrarem a la tercera part de l’excursió, que consisteix en baixar novament dins el pont medieval.\nAra baixarem per un camí que fa via directa fins a baix; no s’està per “monsergues” ni per “revolts”, ni “llaçades”, ni “giragonses”, fa via recta avall que fa baixada; arrenca directament del costat mateix del pal de la senyera i senzillament ... baixa; no hi ha cap dificultat, simplement hem de procurar no relliscar. Travessarem varis camins; a la dreta tots ens portarien a les vies ferrades de la cinglera del Resistent.\nNomés hi ha un punt on el camí és troba amb un petit ressalt i allà hi trobarem una sòlida i curta escala metàl•lica que ens permet superar el pas i seguir baixant.\nJa a la part baixa, el camí gira una mica a l’esquerra per a passar per sota un pont de l’autopista C-55 (res a veure amb el túnel de l’inici) i poc després fa el mateix amb la via fèrria. Aquí si us interessen les obres d’enginyeria, podeu contemplar el magnífic pont de ferro d’una certa llargada i sense pilars ni cables, pintat de color vermell.\nSeguidament ja estem novament al pont medieval on hem començat la caminada.\nDel pont medieval al final del torrent dels Abadals: 1h 05mn\nDel final del torrent al turó del Marqués: 30mn\nDel turó al pont medieval: 35mn\nTOTA: 2h 10mn\nPont del Solell\nLes botes d'en Joan\nSaltant de la Madrona\nCingles sota el Coll\nA l'esquerra desviament a la font del Casalot\nSeguir recta. A l'esquerra a can Pinsà\nPassar pont per sota la carretera\nPont sota la via del tren\nLo Piolet 03.01.2019\nRuta matinal molt ben trobada i traçada. Gracies per compartir-ho.\nGràcies Jsp per la fantàstica ressenya del torrent. Era un indret que desconeixiem i ens ho hem passat molt bé.\nCuriosament al començar al túnel ens hem trobat amb un dels aperturistes de l'itinerari.\nEn quan als "il.luminats" que desequipen vies i passos, i sense voler entrar en cap mena de polèmica, estic d'acord amb tú.\nTots els que hem repetit vies a Montserrat o a qualsevol altre lloc es gràcies a qué algú les va obrir i equipar en el seu dia...\nMés lamentable em sembla trobar-te vies "perque si" separades de pocs metres.\nEnhorabona, Salut i Muntanya!\nGràcies abraracourcix pel teu comentari i valoració\nSom seguidors ...de les teves rutes, gràcies mil ,pels teus comentaris ,el bon seguiment dels waipoints , i....com sempre molt encertats i la teva fluidesa ...per explicar amb tota mena de detalls ,doncs ...quedes atrapat a rutes ...Grácies una vegade mès\nMoltes gràcies rsallasalarcon pel teu comentari i valoració. Aquests comentaris ajuden a seguir endavant!\nHola!! que tal per fer-la amb nens de 8 anys? acostumats a fer muntanya i els agraden les grimpades i ja hem fet algún pas equipat fàcil...\nCap problema apa2312. Les " si ja fan muntanya, ni han degrimpades" són amb escales. Amb 8 anys tenir cap problema. Si ha plogut molt, cal mirar si pel torrent baixa molta aigua, llavors millor deixar-ho per un altre dia\nApa2312 ni sé que ha sortit!! Volia dir que les grimpades són amb escales i que si ja fan muntanya amb 8 anys cap problema, s'ho passaran bé\nOk. Moltes gràcies!! Hi anirem!!\nПривет, нашел этот интересный маршрут Castellbell i el Vilar, torrent dels Abadals i turó del Marqués https://ru.wikiloc.com/marshruty-pokhod/castellbell-i-el-vilar-torrent-dels-abadals-i-turo-del-marques-28135038 Удачи!, Wikiloc - Маршруты мира


El 21 de maig és previst que es constitueixin les corts espanyoles sorgides de les eleccions del 28-A. Ara mateix encara no se sap com recolliran les actes, presencialment, els presos polítics que són parlamentaris electes: Oriol Junqueras, Jordi Sànchez, Jordi Turull, Josep Rull i Raül Romeva. El Tribunal Suprem espanyol encara no els ha autoritzat, però no ha fixat sessió aquell dimarts i a més el congrés espanyol i la policia han començat els preparatius per a la presència dels presoners a totes dues cambres.\nTot fa pensar que els cinc electes podran recollir les actes i, de retruc, deixaran de ser diputats al Parlament de Catalunya. Però, una vegada autoritzats a recollir-la, com procedirà el Suprem? Com pot afectar el desenvolupament del judici? Podran assistir als plens i, especialment al d’investidura del president espanyol? O els poden suspendre com va fer Llarena el juliol passat?\nLa qüestió de la immunitat parlamentària\nUna de les prerrogatives dels diputats del congrés espanyol és la immunitat. L’article 71.2 de la constitució espanyola estableix que els diputats i senadors ‘només podran ser detinguts en cas de flagrant delicte. No podran ser inculpats ni processats sense la prèvia autorització de la cambra respectiva’. En aquest precepte, també recollit als reglaments del congrés i del senat, es basen els advocats Andreu Van den Eynde i Jordi Pina per a sol·licitar la llibertat dels presos perquè puguin recollir les actes i exercir els seus drets polítics en plenitud.\nÉs per això que han demanat un suplicatori a ambdues cambres. Sense el vist-i-plau del congrés i del senat, amb la llei a la mà, el judici s’ha d’aturar perquè la llei d’enjudiciament criminal estableix que s’ha de paralitzar qualsevol causa durant dies o setmanes mentre les cambres, en sengles comissions de l’estatut dels diputats, no resolguin –favorablement– els suplicatoris.\nEs pot paralitzar temporalment el judici?\nSí. Si el tribunal segueix els procediments establerts, el judici pot restar suspès mentre el congrés i el senat no resolen el suplicatori. De fet, Marchena només ha programat sessions fins el 20 de maig, quan és previst que acabi la prova testifical; en canvi, fins ara el tribunal fixava un calendari mensual.\nTanmateix, el tribunal ha deixat temps a la fiscalia perquè presenti al·legacions als escrits de Van den Eynde i Pina abans de resoldre la situació dels cinc presoners electes. La decisió pot condicionar tot allò que pot passar les setmanes vinents, tant el ritme del judici com la llibertat provisional i l’assistència dels presos polítics electes als plens.\nEls poden suspendre com va fer Llarena?\nSí. El jutge instructor de la causa contra el procés va suspendre els cinc diputats i el president Puigdemont emparant-se en l’article 384 bis de la llei d’enjudiciament criminal. Llarena va permetre que deleguessin les funcions en un altre diputat, una possibilitat que solament van aprofitar Junqueras i Romeva, amb l’argument que el magistrat no podia alterar així la majoria resultant de les eleccions del 21-D.\nEls cinc electes continuen processats per rebel·lió, i, tot i la irregularitat de la suspensió de Llarena, el Suprem podria demanar al congrés i al senat que votessin les suspensions de càrrecs públics dels cinc presos polítics.\nLa importància política de les suspensions\nUna votació a les comissions que suspengui els cinc presos electes pot originar una esquerda profunda en les possibles negociacions entre el PSOE i l’independentisme, probablement després del 26-M, amb vista a la investidura de Pedro Sánchez com a president espanyol. Sánchez té més fórmules possibles per a ser reelegit, però si els socialistes voten a favor de les suspensions que pot demanar el Suprem, seria molt difícil que ERC i JxCat votessin a favor seu o s’abstinguessin.\nA l’altra cara de la moneda, el PP, Cs, Vox i l’aparell mediàtic de la dreta pressionaran Sánchez perquè el PSOE actuï amb fermesa per suspendre els càrrecs públics dels presos polítics, si arribés el cas que el Suprem ho demanés. Una estratègia, la de la dreta, amb l’argument de respectar la decisió del tribunal per a disminuir les possibilitats d’una investidura reeixida, tot i que els partits independentistes tindrien l’última paraula sobre com actuen si s’arriba a aquest extrem.\nPresents a la investidura de Sánchez?\nCal tenir en compte que el reglament de les corts espanyoles, a diferència del del Parlament de Catalunya, no permet el vot delegat. En conseqüència, la presència dels presos polítics als plens, començant per la sessió d’investidura de Pedro Sánchez, dependria de la voluntat del tribunal i de si abans ja han estat suspesos. L‘article 82.2 sí que permet el vot telemàtic, però subjecte als casos d’embaràs, maternitat, paternitat o malaltia greu.\nTambé hi ha la possibilitat que el Suprem habiliti un mecanisme no previst al reglament del congrés espanyol, tal com va fer Llarena amb la delegació de les funcions dels diputats suspeses en un altre membre del seu grup parlamentari.


3 + 1 = 5d9f - Castellers de Barcelona\nBlogInici » 3 + 1 =…\nEncetem l’última setmana de la temporada. Sis dies i completarem la quaranta-vuitena de la nostra història vermella. Amb la visió clara que ens dona tota la bona feina feta al pati d’assaig, amb la tranquil·litat de que hem donat, amb escreix, tot el que la Tècnica s’havia plantejat a inicis d’any; amb l’orgull d’haver assolit les fites plantejades: d’haver recuperat la torre de 8 folrada, d’haver assolit de manera regular el castells bàsics de 9, d’haver fet estrenes de castellers a tots els nivells…\nPerò queda una setmana. Tres assajos imprescindibles i una actuació per fer un pas més, i un pas per fer història i completar la fórmula màgica que ens farà descarregar el que no hem fet mai: el 5 de 9 amb folre.\nEl millor de tot és que el tenim, ho tenim a tocar, no és un impossible, hem col·locat sisens dues vegades, hem ajustat posicions a Sarrià, hem fet tota la feina i cal recollir els fruits, cal portar-ho al Clot (diumenge 12 de novembre, a les 12.00 h) i que tothom vegi del que som capaços, que quan ens vestim de vermell, ens concentrem i anem a una, som imparables. Tots.\nTant aquest dimarts a l’assaig general com dijous amb la canalla més valenta i divendres, hem de donar l’últim cop de falç al local, el penúltim cop de pit a la pinya per poder cridar i celebrar diumenge un final de temporada GEgant i històric.\nSumem-nos tots i demostrem el que som un cop més. Fem la nostra història més gran encara.\nLa fòrmula de l’èxit, recordeu el 3 + 1 = 5d9f :\nAssaig general dimarts, dijous (canalla) i divendres\nMatinades diumenge 12-11-2017\nDinar de carmanyola i Festa HuHa final de temporada\nEl dissabte 19 de gener de 2019 vam celebrar l'assemblea general ordinària al nostre local…\nEns ha deixat en Josep Sala i Mañé, fundador dels Castellers de Barcelona i cap…


Martínez Benazet confirma que el ritme de vacunacions de Covid-19 va en consonància amb els països veïns - FÒRUM.ad\nEl 27/01/21 19:17\nUn bomber rep la vacuna de Covid-19. Foto: SFG\nEl ministre de Salut, Joan Martínez Benazet s’ha referit a la campanya de vacunació que va iniciar-se ara fa una setmana. Des de l’inici s’han distribuït 744 dosis del vaccí. La darrera jornada n’han estat 77, totes elles a professionals de la Salut de diversos àmbits que van rebre la vacuna a les instal·lacions del SAAS. En aquest sentit, el ministre ha confirmat que “el ritme de vacunació al país és el mateix percentatge que al dels països veïns”.\nEl ministre de Salut, Joan Martínez Benazet, ha actualitzat aquest dimecres les xifres relacionades amb la pandèmia de SARS-CoV-2 al Principat. El titular de la cartera ha informat que la taxa de reproducció del virus se situa aquest dimecres en 0,91. El nombre total de casos diagnosticats fins al moment és de 9.716. El total de defuncions fins a la data és de 98, després de la mort les darreres hores d’un resident de la Clínica Sant Vicenç d’Enclar.\nPel que fa als casos actius, n’hi ha 767 casos actius: 25 d’aquests resten ingressats a planta de l’Hospital Nostra Senyora de Meritxell; 12 a l’UCI –11 requereixen ventilació mecànica–. A la planta COVID-19 habilitada al Cedre hi ha 6 persones: 2 procedeixen de Salita, 2 1 de la Residència Albó i 3 d’Urgències de l’Hospital.\nFinalment, pel que fa a la població escolar, 56 aules estan sota vigilància activa –17 total i 39 parcial– i 45 en vigilància passiva. Podeu consultar tots els indicadors setmanals actualitzats a www.govern.ad/covid19 i tota la informació relacionada amb la pandèmia de SARS-CoV-2 al Principat a www.govern.ad/coronavirus.\nNotícia Anterior: S’aprova la modificació del decret de la segona fase dels crèdits tous i la pròrroga dels avals concedits\nSegüent Notícia: Es flexibilitza el percentatge de plantilla que es pot acollir als ERTO


Manjaria homenatja a Javier Vicedo i Amparo Ferrando, impulsors del turisme local\t| ARA Multimèdia\nManjaria homenatja a Javier Vicedo i Amparo Ferrando, impulsors del turisme local\nEscrit per ARA Multimèdia 9 novembre 2011\nAlcoi va acollir dimarts Manjaria, les jornades gastronòmiques impulsades per l'Associació Provincial de Turisme de l'Alcoià, el Comtat i la Foia de Castalla en temps d'Amparo Ferrando com regidora de Turisme i que van deixar de celebrar-se tan bon punt fou relegada en el si del Govern municipal alcoià de Jordi Sedano.\nAmb el canvi de govern local, l'associació comarcal de turisme ha optat per recuperar-les, aquest any amb una ruta gastronòmica per bars i restaurants del centre, un dinar fet exclusivament pels estudiants d'hostaleria i restauració de l'institut de Batoi i l'atorgament de distincions a personalitats destacades del ram.\nLa jornada de dimarts va començar de matí, amb una ruta per degustar les tapes més típiques d'espais com Casa Miguel (el Mamella), Santa Rita Rita, la Tareta, l'Autèntic o el Campanar. Juntament amb empresaris i professionals del sector (des dels fabricants de café licor, productors de vi o propietaris de locals de restauració al centre, entre d'altres), hi van participar el delegat del Govern valencià en Alacant, Juan Antonio Rodríguez, i representants institucionals i de la patronal.\nL'acte central però, fou un dinar preparat íntegrament pels estudiants dels diferents mòduls d'hostaleria i restauració el CIFP Batoi d'Alcoi, celebrat al saló de l'Hostal Savoy i amb un centenar de comensals.\nJust en acabar el dinar l'Associació Provincial de Turisme de l'Alcoià, el Comtat i la Foia de Castalla va repartir un seguit de guardons. Entre els premiats, Javier Vicedo, impulsor de la mateixa associació i un dels pioners del sector turístic a la ciutat de la mà d'Amparo Ferrando, amb qui va crear precisament Manjaria uns anys enrere. Vicedo va recollir el seu premi emocionat.\nQui també va rebre un guardó va ser l'equip de Ferrando en la seua primera etapa al front de la Regidoria de Turisme. Sofia Colomer i Paola Pons són encara hui en dia tècniques a l'Oficina de Turisme d'Alcoi, on s'hi van incorporar en 2000 i 2002, respectivament. Amparo Ferrando, la tasca de la qual es reconeixia així de forma indirecta, va lliurar el premi a Sofia Colomer. Ho va fer amb especial alegria després d'haver patit el menyspreu continuat del seu propi partit en l'última etapa al Govern municipal, ja fora de Turisme.\nEl tercer premi va ser per a l'associació gastronòmica Parlant i Menjant, en un reconeixement a professionals del sector turístic que vol establir-se de cara a properes edicions.\nL'alcalde d'Alcoi, Toni Francés, va destacar “l'esforç” d'un sector encara incipient que pretén ser motor econòmic complementari, per al que va demanar la implicació de la Generalitat Valenciana.\nEl president de l'Associació Provincial de Turisme de l'Alcoià, el Comtat i la Foia de Castalla, Ramón Reche, va avançar la seua voluntat que aquesta jornada gastronòmica continue en el temps en properes edicions.


S'adapta al que els meus empleats necessiten\nPer a més de 50 empleats\nQuadre mèdic adaptable\nMòduls opcionals de reemborsament\nQuina modalitat és la més adequada per a la teva empresa?\nL'assegurança de salut feta a mida de la teva empresa"\nQuadre mèdic reduït de DKV\nL'assistència mèdica més completa amb el prestigiós quadre mèdic de DKV que s'adapta a les teves necessitats.\nAccedeix als avantatges del quadre mèdic complet de DKV"\nXarxa mèdica estàndard de DKV: Més de 1.000 centres concertats i més de 40.000 professionals a tot Espanya al teu abast.\nProtegeix la salut dels teus empleats amb l'assegurança de salut més completa.\nLes clíniques més prestigioses a l'abast dels teus empleats"\nXarxa mèdica Advance\nEl quadre mèdic més complet amb accés als millors centres com la Clínica Universitària de Navarra (CUN).\nLA MILLOR ASSISTÈNCIA PER ALS TEUS EMPLEATS\nDissenya l'assegurança que s'adapti millor a les necessitats de la teva empresa\nComplements de reemborsament\nAmplia i personalitza el teu pla de salut DKV amb els complements de reemborsament que millor s'adapten a les teves necessitats.\nReemborsament de despeses odontològiques\nAccedeix a qualsevol odontòleg, tant a Espanya com a l'estranger, estigui o no inclòs dins la nostra Xarxa DKV de serveis sanitaris.\nReemborsament de despeses de farmàcia i medicaments\nInclou els fàrmacs, detallats en el registre de medicaments, de les vacunes i els extractes de processos al·lergògens, sempre que siguin prescrits per un metge. A Espanya o l'estranger.\nInclou fins a tres intents d'inseminació artificial (IA) i dos intents de fecundació “in vitro” (FIV i/o ICSI) per parella durant la vigència de la pòlissa. Accés a centres concertats i inclosos en la Xarxa de Serveis Sanitaris DKV i a qualsevol metge o clínica de reproducció assistida no concertat per l'entitat, fins a un límit màxim de reemborsament de 4.500 euros.\nReemborsament de despeses d'ortopèdia\nInclou des de les plantilles per a la correcció del peu, ajudes per caminar, sabates ortopèdiques a mida (amb franquícia), aparells auditius, mitjons o mitges de compressió, membres artificials, etc.\nReemborsament de despeses d'òptica\nEt reemborsem les despeses d'ulleres i lentilles de contacte per a la correcció dels defectes de visió, com la miopia, hipermetropia, astigmatisme i presbícia, i de les muntures de les ulleres, prèviament prescrites per un oftalmòleg.\nReemborsament de despeses d'acupuntura\nPer mitjans aliens, en les migranyes i maldecaps crònics de tipus tensional, el dolor postoperatori per l'extracció de molars, i de la lumbàlgia o cervicàlgia crònica.\nReemborsament de les despeses d'assistència mèdica a l'estranger per malalties greus\nReemborsament per tractament mèdic i/o quirúrgic del 80% per a malalties com infart de miocardi, càncer, ictus i hemorràgia, trasplantament d'òrgans (còrnia, cor, fetge, medul·la òssia i ronyó) i paràlisi/paraplegia.\nReemborsament de les despeses de fisioteràpia traumatològica\nReemborsament del 50% per restituir les funcions recuperables de l'aparell locomotor lesionades per un procés quirúrgic o una fractura òssia cobertes sota prescripció per un metge traumatòleg de DKV.\nQuines cobertures i serveis t'ofereix l'assegurança DKV SaludPlus&Company?\nDKV SaludPlus&Company és una assegurança d'assistència sanitària a través del quadre mèdic concertat de DKV Seguros sense copagaments, especialment dissenyat per cobrir les necessitats de les empreses de més de 50 empleats.\nAssistència primària i urgències mèdiques 24 hores\nEspecialitats mèdiques incloses\nAssistència mèdica en accidents de trànsit i laborals\nIndemnització per hospitalització si no és a càrrec de DKV\nProva genètica de diagnòstic de la celiaquia\nSolucions digitals que permeten cuidar de la salut dels teus empleats des del mòbil, en qualsevol moment i a qualsevol lloc.\nT'oferim el major nombre de sessions de psicoteràpia per casos d'assetjament escolar, ciberassetjament, trastorns de l'alimentació, estrès laboral i violència de gènere o familiar.\nAssistència sanitària per infecció VIH/SIDA\nFins a 6.000 € per a tota la vigència de la pòlissa.\nSalut infantil, bucodental, risc oncològic en dona, risc coronari, càncer prostàtic, càncer de pell i colorectal, diabetis i glaucoma.\nGran gamma de línies mèdiques especialistes\nLínia mèdica pediàtrica, línia mèdica obesitat infantil, línia mèdica per a la dona, línia mèdica esportiva i línia psicoemocional.\nAssistència mundial en viatge en cas d'urgència\nCobrim qualsevol assistència a l'estranger fins a 180 dies i amb un límit màxim de 20.000 EUR. Els límits més alts del mercat!\nEquip de gestió assignat al compte. Informació general sobre indicadors d'administració i gestió de la pòlissa.\nEt vols certificar com a empresa saludable?\nT'ajudem a aconseguir la certificació Empresa Saludable d'AENOR.\nPrograma d'autodiagnòstic Salud&Company\nConeix l'estat de salut dels teus empleats per implementar programes de promoció de la salut al lloc de treball.\nUna assegurança mèdica que podràs utilitzar fins i tot sense anar a la consulta. T'oferim serveis per minimitzar i conciliar aquelles hores en què els teus empleats necessiten acudir al metge.\nComptaràs amb Digital Doctor, una aplicació amb la qual podràs posar-te en contacte amb un metge a través de trucada, videotrucada o xat. Aconseguir una primera opinió mèdica mai no ha estat tan senzill.\nQuadre mèdic DKV\nDKV Gestiona, l'eina de multigestió amb la qual tindràs tot sota control\nAmb DKV Gestiona consulta i modifica dades de la teva pòlissa, consulta cobertures, fes gestions de la pòlissa, accés a alarmes, avisos, informes de sinistralitat... i molt més.\nDescobreix tot el que podem oferir als teus empleats\nContacta amb nosaltres per conèixer una solució innovadora per a la teva empresa amb la màxima flexibilitat.\nTOTS ELS DETALLS SOBRE DKV SALUDPLUS&COMPANY\nContractació, condicions, períodes de carència i límits\nDisponible per a col·lectius de subscripció obligatòria (S.O.) de més de 50 assegurats, així com per a col·lectius vinculats de familiars directes (cònjuge i fills).\nDisponible per a PCF amb traspàs mínim de 50 assegurats d'inici, o PCF de nova implantació amb garantia de 50 altes mínimes d'inici.\nPer la naturalesa dels mòduls, no contractable per a col·lectius vinculats d'exempleats ni de jubilats.\nS'han de contractar els mateixos mòduls en el col·lectiu principal i en els vinculats de familiars.\nLa contractació dels mòduls no és opcional dins un mateix col·lectiu.\nCondicions i períodes de carència\nEdat de contractació fins a 67 anys.\nContractació per a col·lectius de mínim 50 assegurats.\nPeríodes de carència en:\n6 mesos: per a intervencions quirúrgiques, hospitalització i pròtesis (llevat de casos d'urgència vital o accident).\n8 mesos: per a l'assistència per part o cesària.\n12 mesos: per a trasplantaments.\n24 mesos: Tècniques de fertilització.\nUn període d'exclusió per a assistència sanitària per infecció del VIH/SIDA.\nInformació sobre l'Assegurança DKV SaludPlus&Company:\nLímits de reemborsament


“Els de fora” envaeixen la Cerdanya - La Neta Neta\nInicio/Noticias/Economía/“Els de fora” envaeixen la Cerdanya\n“Hem de prendre mesures abans que sigui tard. Cal construir una iniciativa enfocada al comerç i el turisme. Cal recordar a la gent que tingui civisme. Que pugin a la Cerdanya em sembla bé. Tenen tot el dret a venir de vacances com han fet altres anys, però que vagin per dins del Carrefour com si fos Port Aventura, amb la parella, quatre nens, l’àvia, el cunyat i la sogra, em sembla fatal”, així denunciava un dels veïns de la Cerdanya, al compte de Facebook de l’alcalde de Puigcerdà, Albert Piñeira, la relaxació en les mesures de distanciament social.\nEl batlle publica al seu compte, periòdicament, l’informe que proporciona l’Hospital de la Cerdanya sobre els malalts de covid. Aquesta publicació sempre dona lloc a comentaris que basculen en tres sentits. D’una banda, els que acusen “els de fora” d’haver portat la infecció a la comarca. A Puigcerdà, l’expressió “els de fora” s’adreça a les hordes de barcelonins procedents de barris benestants —i no tant— que vestits amb polo, suèter lligat al coll, nàutiques i pentinat amb clenxa envaeixen —caps de setmana, vacances i confinaments obligats— una comarca amb un hospital incapaç d’assumir una població que es va multiplicar durant la pandèmia.\nEl segon tipus de comentaris entra dins de les teories de la conspiració. Sempre hi ha un veí que ha fet comptes i denuncia que hi ha molts més contagiats dels que assenyala l’informe. Els coneix amb nom i cognoms i, al seu parer, l’hospital està amagant informació. Finalment, n’hi ha que intenten identificar algun dels empestats pel coronavirus. Dona pistes sobre la professió, la nacionalitat…\nL’últim informe de l’Hospital de la Cerdanya és d’aquest mateix dimarts. Piñeira destaca: “No hi ha cap pacient ingressat amb covid-19 ni cap ingressat pendent de diagnòstic”. Des de l’inici de la pandèmia l’hospital ha detectat 57 positius, dels quals 39 van estar ingressats a Puigcerdà, cinc van ser traslladats a altres centres de Catalunya, un a un hospital francès i 34 als seus domicilis. Només una persona va morir com a conseqüència del virus. Si a les dades de l’Hospital de la Cerdanya s’hi afegeixen les de la resta dels centres de salut de la comarca, sumen 80 contagiats, la qual cosa suposa que per cada 10.000 habitants hi ha 43,98 casos.\nQuan es va decretar l’estat d’alarma —i llavors el marcador de contagiats a la comarca estava a zero—, moltes persones de classes acomodades van pujar cap a la Cerdanya, on el confinament s’intuïa més suportable en cases a quatre vents, terrenys ventilats, vistes a les muntanyes i calefacció de gasoil. Els ceretans van posar el crit al cel: “Estan portant el virus”. Va ser tal la psicosi que ajuntaments com el de Puigcerdà o el de Llívia van tancar amb blocs de formigó carreteres secundàries. Calia posar fre “als de fora”, que, saltant-se la legalitat, estaven portant la malaltia al Pirineu. Alguns veïns van arribar a demanar que es tanqués el túnel del Cadí, però la principal via d’enllaç amb Barcelona sempre va estar oberta.\nDólar se vende hasta en 19.50 pesos en bancos este 27/03/19\nBarcelona està avui pagant l’error de basar la seva economia en el turisme. A la Cerdanya fa dècades que viuen de les segones residències dels adinerats de la capital catalana. I la veritat és que amb les fronteres a mig tancar, la comarca pirinenca —a diferència de la capital catalana— ha recuperat ràpidament la presència de visitants. S’han normalitzat els passejos amb polos, suèters lligats al coll, nàutiques i pentinat amb clenxa complementats amb mascaretes més o menys fashion.\nL’Ajuntament de Puigcerdà i altres entitats han proveït amb el gel hidroalcohòlic més enganxós els comerços de la zona. Les festes s’han suspès aquest estiu. Els camps d’hípica i golf continuen oberts, a diferència del tren, que no funcionarà per reparació fins, com a mínim, al febrer. La població de la Cerdanya augmenta dia a dia aquest estiu. L’hospital manté una capacitat insuficient per als d’aquí i “els de fora”.\nActivitats econòmiques: Serveis relacionats amb les segones residències, turisme i una mica d’agricultura i ramaderia.\nLlocs per visitar: El principal atractiu és el llac i la torre del campanar de l’església que va ser destruïda durant la Guerra Civil i mai es va reconstruir. A la comarca no hi falten paratges naturals i d’altres artificials, com estacions d’esquí i camps de golf.\nPresenta CDMX dos proyectos de energía renovable con inversión de 800 mdp


“Els tests evitaran que gent hagi d’anar a l’atur i més morts” - Altaveu el diari digital d'Andorra\n“Els tests evitaran que gent hagi d’anar a l’atur i més morts”\nEl ministre de Salut i una infectòloga que forma part de l’equip que ha dissenyat l’operativa que ja està en marxa tornen a insistir en les “bondats del projecte”\nJoan Martínez Benazet i Cristina Royo durant la compareixença.\n“No ho diem per generar por” però “els tests evitaran que hi hagi gent que pugui anar a l’atur o que hi hagi més morts”. El ministre de Salut, Joan Martínez Benazet, aquest dimarts amb la metge internista i infectòloga Cristina Royo, component de l’equip que ha dissenyat l’operativa que des d’ahir està en marxa i que dilluns que ve s’obrirà a la població en general, han tornat a insistir en “la bondat del projecte”. En allò que les proves d’anticossos es fan “de forma voluntària” i que “ens ho hauríem de fer quants més millor”.\nMalgrat que hi ha 55.000 registrats segons les dades de Govern, també és cert que hi ha persones registrades que no decidiran fins que el seu comú els doni hora si realment acudeixen als laboratoris mòbils o no, fins i tot, hi ha gent que acudirà als ‘stop labs’, si ho fan, després d’haver-se fet fer les analítiques per la via privada i, suposadament, amb més prestacions i detalls. Però això no serveix a l’administració, que vol tenir les dades de tota la població només per a ús epidemiològic, suposadament. Martínez Benazet ha insistit que hi haurà un respecte màxim al “dret a la intimitat” i “garanties jurídiques” alhora que ha demanat un exercici de “responsabilitat” en favor del “bé comú”. Els resultats del test no s’inclouran en la història clínica. Ara, si s’ha estat malalt, sí.\nEls tests, han insistit el titular de Salut en un parell d’ocasions, facilitaran que no es perdin “llocs de treball” ni hi hagin difunts. Més difunts, és clar. Es frenarà la transmissió de contagis. “De tot desastre en surt una oportunitat”, ha insistit Martínez Benazet referint-se a “un drama mundial” davant el qual “s’ha actuat de la forma més responsable” possible. El ministre ha traçat un panorama dramàtic, certament, “amb pèrdues de vides”, “seqüeles” amb derivacions de la malaltia cap a fibrosis pulmonars, “pèrdues econòmiques, problemes socials… No estem amenaçant”, ha remarcat usant un to cada vegada més advertidor.\nMartínez Benazet ha insistit que hi haurà un respecte màxim al “dret a la intimitat” i “garanties jurídiques” alhora que ha demanat un exercici de “responsabilitat” en favor del “bé comú”\n“No hi ha cap amenaça. Ningú no amenaça, l’amenaça està a fora i no és una grip”, ha insistit Martínez Benazet que els darrers dies ha endurit molt el seu missatge amb la suposada voluntat que la ciutadania es faci sí o sí els testos que la infectòloga Cristina Royo, metgessa internista a l’hospital sorgida de l’escola de Can Ruti, el mateix centre on treballa l’assessor governamental Oriol Mitjà, ha explicat una mica més tècnicament com són, perquè serveixen i la prova a què s’han sotmès els dispositius.\nRoyo també ha apuntalat el discurs de la necessitat de fer-se els tests i la importància global que tindran per decidir sobre polítiques de desconfinament o altres qüestions com, per exemple, aclarir futures estratègies hospitalàries, com poden ser la diferenciació de zones Covid i zones que no ho siguin. O poder detectar nous focus de la malaltia, entre altres qüestions. Juntament amb el ministre han tornat a insistir en “la importància de realitzar les proves” perquè “no hi ha cap país que hagi fet” un projecte com aquest. “La informació serà molt important per a nosaltres i de rellevància per a la comunitat”, ha recalcat Martínez Benazet.\nEl ministre ha insistit que “la intenció no és classificar les persones sinó el seu benestar i la seva seguretat” i, en aquest sentit, remarquen i remarquen, Andorra pot ser una referència de país lliure de la Covid. Cristina Royo ha explicat en quins casos les persones que se sotmetin al test hauran de quedar aïllats i ha afirmat que fent una doble tongada de tests “ens assegurem que detectem correctament” els paràmetres que s’han d’aconseguir amb les proves serològiques. La doble volta de proves es fa també per “evitar els períodes finestra”, que són aquells espais en què el virus no es mostra.


Llarena rebutja la recusació contra ell presentada a Bèlgica per "frau processal"\nEl jutge cita a declarar Forn i sis testimonis més el 26 de juny abans de tancar la instrucció\n3 min. Barcelona 14/06/2018 15:23\n651x366 El magistrat Pablo Llarena en una imatge d’arxiu / CABALAR / EFE El magistrat Pablo Llarena en una imatge d’arxiu / CABALAR / EFE\nEl jutge del Tribunal Suprem Pablo Llarena ha inadmès, perquè considera que constitueix un "frau processal", la recusació presentada contra ell el 6 de juny passat pels exconsellers Toni Comín i Meritxell Serret des de Bèlgica i per la qual està citat a declarar a Brussel·les al setembre. El magistrat assegura que no se'l pot recusar més de sis mesos després que assumís la instrucció perquè això deixaria en mans de les parts apartar qualsevol instructor sempre que "discrepin del contingut de la seva investigació a través d'una demanda".\nEn la interlocutòria, el jutge indica que la recusació només respon a la "discrepància" dels recusants amb el contingut de la instrucció penal contra ells. De fet, Llarena considera que l'únic objectiu que hi ha al darrere és que un tribunal d'un altre país, que el magistrat considera que "no té competència" en aquest assumpte, faci un "judici valoratiu de l'actuació jurisdiccional espanyola" i que això permeti "eludir el jutge ordinari predeterminat per la llei penal espanyola".\nLlarena explica que no poden presentar aquesta recusació un cop s'ha designat el jutge instructor en la causa. Considera que fer-ho un cop ja se'n coneix la composició "dilata el procediment" i suposa deixar-ho en mans de les parts, cosa que pot suposar "apartar del seu coneixement el jutge ordinari predeterminat per la llei". De fet, Llarena recorda que la demanda contra ell es va presentar fa un mes, mentre que la instrucció del cas va començar el novembre del 2017, quan va incloure els recusants, Toni Comín i Mertixell Serret, com a investigats en la causa de l'1-O, i els va processar al mes de març.\nLlarena, a més, critica que la seva recusació es basi en les declaracions que va fer en una conferència a Oviedo en què va assegurar que els processats no eren "presos polítics". "Les declaracions públiques que s'invoquen com a exemple de la parcialitat de l'instructor no només són plenament respectuoses amb la presumpció d'innocència", sinó que assegura que "es limiten a reflectir l'existència d'un pronòstic inicial de tipicitat per als fets investigats".\nForn i sis testimonis més, citats el 26 de juny\nD'altra banda, Llarena també fa via per deixar tancada la instrucció abans de marxar de vacances. Prem l'accelerador i dona un termini de tres dies a totes les parts perquè sol·licitin el que vulguin un cop ja considera que ha practicat totes les diligències acordades. En aquest sentit, cita l'exconseller Joaquim Forn el 26 de juny, tal com havia demanat la seva defensa –que creu que aconseguirà sortir de la presó–, i sis testimonis a petició d'Oriol Junqueras i Raül Romeva. Entre les persones citades hi ha l'actual director d''El Punt Avui', Xevi Xirgo, i també la consellera de la Corporació Catalana de Mitjans Audiovisuals Núria Llorach.\nDescarregar Interlocutòria de Llarena on rebutja la recusació per part de la justícia belga


Un webinari dona eines a l'empresa familiar per superar la crisi provocada per la pandèmia - Altaveu el diari digital d'Andorra\nUn webinari dona eines a l'empresa familiar per superar la crisi provocada per la pandèmia\nEl psiquiatre Enrique Rojas Montes aposta per la resiliència, que és la capacitat de sobreposar-se a les adversitats\n26/02/2021 (15:17 CET)\nEl psiquiatre Enrique Rojas. Altaveu\nEl psiquiatre Enrique Rojas Montes ha participat aquest divendres al webinari de l’Empresa Familiar Andorrana (EFA) amb la conferència ‘No et rendeixis, la pandèmia és passatgera’. Ha donat eines perquè les empreses familiars puguin superar la crisi i ha apostat per la resiliència, que és la capacitat de sobreposar-se a les adversitats i a les situacions dolentes. Així mateix opina que s'ha de tenir paciència i aprendre de l'adversitat.\nRojas reconeix que "actualment hi ha una pandèmia sense precedents en què el món s'ha parat" però ha subratllat que "saber olvidar i superar les adversitats és salut mental". Assegura que el coronavirus "ha posat de relleu la fragilitat de la condició humana" i ha reconegut que "estem quiets en mig d'una crisi econòmica, política i social sense precedents, però cal tirar endavant".\nEn relació a la resiliència, ha recordat que està demostrat que la resiliència d'una persona és major quan compta amb almenys una bona relació afectiva amb una persona. "La capacitat humana es la de sobreposar-se als moments difícils", ha dit, i considera que "aquests moments serveixen per a reaccionar i aquesta pandèmia no serà una excepció". Ha fet cites de clàssics com Aristòtil i Sòcrates. També ha exposat algunes frases de Tomàs Moro i ha esmentat els exemples d'Albert Llovera o Nelson Mandela que "són persones que han aconseguit superar l'adversitat i triomfar".\nEl psiquiatre és autor del llibre 'No te rindas'. N'ha publicat una quinzena i ha venut més de tres milions d'exemplars.En l'àmbit professional ha indicat que "el líder és aquell que sap contagiar el seu entusiasme als altres". Nascut a Granada el 1947, és un dels psiquiatres espanyols més populars.


Esdevenir el teu propi cap, ser empresari… – Crea&co\nBusques una sortida? Perquè no impulsar el teu projecte emprenedor?\nSi estàs a l’atur existeixen fórmules que et permetran assumir encàrrecs conjunturals puntuals esdevenint un empresari autònom. Des de les plataformes de les cooperatives de gestió t'ajudaran a desenvolupar projectes amb l'assessorament legal que precises. Hi ha bonificacions per aquells que comencen. Abans de fer cap pas definitiu no dubtis a demanar assessorament.\nEstàs començant. Potser hi ha una solució específica per tu\nLa intermediació de les empreses ombrel•la com les cooperatives de gestió poden ajudar els emprenedors locals en les seves fases inicials. Com a especialistes ofereixen prestacions a mida per a professionals en sectors específics com artistes, músics o periodistes, entre d’altres.\nLes cooperatives ofereixen també assessorament legal als seus associats, així com oferta formativa o de consultoria.\nCom a professional, aquesta és una alternativa que permet als treballadors estalviar maldecaps.\nPels que ja volen sols\nLa teva estructura empresarial ja és plenament consolidada. Sempre pots necessitar assessorament o ajut puntual en les teves gestions. Com a plataforma de suport al treball cooperatiu et facilitem el contacte amb els agents que comparteixen amb nosaltres aquest esperit cooperatiu. Són les cooperatives de serveis de gestió i suport empresarial més properes en el territori.\nDes de Crea&Co també col·laborarem estretament amb el projecte Coopsetània, l'Ateneu Cooperatiu de l'Alt Penedès i Garraf, amb el qual mantenim valors compartits com el cooperativisme i l'economia social.\nAltres experiències cooperatives que funcionen amb aquest esquema i amb les quals compartim valors\nComptem amb la implicació de diverses empreses que han incorporat al seu procés productiu els nous àmbits de la innovació i el talent i que, en aquests moments, s’estan agrupant a la comarca del Garraf.


Albarracín - Esplai Viatges\nALBARRACÍN: NATURA I PATRIMONI DE LA TAIFA DE IBN RAZIN. La Ciutat d’Albarracín és un dels conjunts historico-artístics més bells i complexos de la Península, per això ha sigut declarat Monument Nacional i està proposat per ser Monument d’Interés Mundial de la UNESCO.\nLa seua espectacular ubicació muntanyosa envoltada pel riu Guadalaviar la feren inexpugnable, afavorint la creació del Taifat Independent dels Ibn Razin, amb les seues muralles i alcassaba. Amb la conquista cristiana va continuar la seua independència de la corona. Destaca per la arquitectura d’algeps rojos, fusta i forja de les seues cases i palaus medievals.\nA més a més la seua comarca alberga uns grans atractius naturals i paisatgístics: els grans boscos de pinastres i el paisatge del rodeno, el naiximent dels rius Tajo, Guadalaviar i Cabriel, i una de les millors mostres d’art rupestre llevantí. JC\nDISSABTE 17: EL PAISATGE DEL RODENO i l’ART RUPESTRE LLEVANTÍ.\nA les 8 hores eixida de València (8.25 de Sagunt). Arribada a Bezas i a continuació itinerari pel Paisatge Protegit dels Pinars de Rodeno, visitant el Centre d’Interpretació de Donarque, i també el Parc Cultural d’Albarracín, especialment la seua important mostra d’art rupestre llevantí amb nombrosos abrics rocosos. Dinar a la zona (no inclós) i després allotjament a l’hotel. A continuació passeig i temps lliure per Albarracín. A les 20.30 sopar a l’hotel.\nDIUMENGE 18: LA TAIFA INDEPENDENT DE IBN RAZIN\nA les 8.30 hores desdejuni a l’hotel. En primer lloc farem una ruta paisatgística per l’entorn de la ciutat d’Albarracín gaudint del seu impressionant entorn natural i arquitectònic que fan d’ella una de les poblacions més belles de la Peninsula. Després visita guiada pel patrimoni històric, cultural i arquitectònic de la històrica capital de la taifa independent de Ibn Razin amb les seus muralles, Castell, Catedral i cases i palaus medievals. Dinar lliure a Albarracín. A les 16.30 h. eixida cap a València.\n* Hotel a Albarracín\nSigues el primer a opinar “Albarracín” Cancel·la les respostes


Secret: Com és l'envelliment de llum LED? - el coneixement - Shenzhen Keylux il·luminació Co, Ltd\nSecret: Com és l'envelliment de llum LED?\nPer quant de temps és bombeta incandescent de vida més llarga del món? Ha estat 115 anys d'edat aquest any.\nAixò ha de ser només un exemple de màgia, per diverses raons, que solen utilitzar l'experiència sol ser: acaba de comprar de tornada els llums, l'ús és molt brillant. L'ús de molt de temps, la brillantor de la llum baixa lentament fins a l'últim extingit.\nFracàs de llum LED per als dos factors principals següents:\na. El producte en si LED problemes de qualitat:\n1. xip LED usat en mala qualitat, l'atenuació de brillantor més ràpid.\n2. defectes del procés de producció, el refredament xip LED no poden ser ben deriven de la clavilla de PIN, el que resulta en la temperatura xip LED és massa alta per augmentar l'atenuació xip.\n1. LED d'unitat de corrent constant, una mica d'il·luminació LED de gran alçada mitjançant accionament causes de tensió, de manera que l'atenuació LED massa ràpid.\n2. corrent d'excitació és més gran que les condicions nominals del variador.\nDe fet, portat al fracàs llum producte LED per moltes raons, però el problema més crític o de refredament. Com millor sigui el rendiment tèrmic, menor és la temperatura de funcionament del LED, com més petit és el fade llum, major serà la vida del LED.\nLa nostra aquest vestit de llum lineal per a la fàbrica, supermercat, magatzem, amb els millors xips LED que van passar el LM-80, i utilitzen el perfil d'alumini, que amb l'índex de dissipació de calor, de manera que la nostra garantia estàndard de llums és de 3-5 anys.\nUn parell de:Estat actual i la tendència de desenvolupament de llums LED i llums lineals en els Estats Units Següent:La solució del sistema Tridonic presenta compacte per Focus lineals - Quarta Generació DLE


BarcelonaSportiva: Campionat del món de boxa del pes ploma entre Josep Gironès i Freddie Miller - 1935 (Mundial VI)\nCampionat del món de boxa del pes ploma entre Josep Gironès i Freddie Miller - 1935 (Mundial VI)\nA diferència del primer mundial de boxa disputat a Barcelona el 1931, el combat pel títol mundial entre Josep Gironès i Freddie Miller, que es disputà el 17 de febrer de 1935 a la plaça de braus de La Monumental, aixecà passions. No només perquè Gironès era l’ídol local, sinó sobretot perquè l’any anterior –el dia 1 de desembre– ja s’havien enfrontat a la sala Olympia, i el resultat final havia aixecat ampolles: desqualificat per un cop baix en el cinquè round. Cal remarcar la data del 17 de febrer, ja que dos excel·lents llibres sobre la vida de Gironès, de lectura recomanada pels aficionats de l’esport i obligatòria pels aficionats a la boxa, Josep Gironès, el “crack” de Gràcia, ídol pugilístic del segle XX, publicat pel mateix autor, Juli Lorente Segura, l’home enciclopèdia de la boxa catalana, en 2002; i Combat a mort, Gironès i els boxejadors perseguits pel franquisme de Joaquim Roglam, publicat en 2007 per Angle Editorial, indiquen que el combat es va celebrar el 12 de febrer.\nEl gracienc Josep Juan i Gironès, campió d’Espanya i d’Europa de pes ploma, i batejat pel seu manager Àngel Artero amb el sobrenom d’El Canari, era un rival molt perillós per a l’americà. Des de l’1 de desembre de 1929, quan havia aconseguit el títol europeu davant Kund Larsen, havia defensat el títol amb èxit en set ocasions. D’altra banda, no era la primera vegada que s’enfrontava a un campió del món. El 22 d’octubre de 1930 ja havia intercanviat cops de puny a La Monumental amb Alf Brown, campió del món del pes gall, i amb el resultat de combat nul. Malgrat el seu extraordinari palmarès, fins aquell moment no havia tingut mai l’oportunitat de disputar el títol mundial. Van fer primer gestions per lluitar contra Cristopher Battling Battalino, però aquest no volgué “pasar el Charco”, i després amb el cubà Eligio Martínez Montalvo, conegut com a Kid Chocolate, quan visità el nostre país; però cap del dos va voler pujar al ring amb Gironès.\nFinalment li arribà l’oportunitat. El 17 de febrer de 1935 era el dia assenyalat. Al matí es procedí al pesatge dels púgils a les dependències d’El Mundo Deportivo, que estaven al carrer Diputació 338. A la tarda-vespre La Monumental s’ompliria fins a la bandera per veure el combat desitjat per Gironès i tota l’afició catalana. Primer va pujar al ring Gironès enfundat amb el seu suèter gris d’entrenament. Ell, a diferència d’altres boxejadors, no portava mai batí, però Miller va trigar més temps de l’habitual en pujar al ring, tothom esperava impacient. El resultat no trigà en produir-se, un resultat que no s’esperava ningú i va ésser decebedor, als 138 segons Gironès queia a la lona i no es tornà a aixecar. Mai havia perdut per knock out, seria el primer i l’últim. L’estadi emmudí. Segons es podia llegir a El Mundo Deportivo al dia següent: “Decir que ayer el público quedó decepcionado, es decir poco. Lo de ayer rebasó los límites de la decepción”. Tothom coincidiria després que l’entrenador de Gironès no havia actuat correctament. Juli Lorent, en el seu llibre, indica que Gironès es refredà a la banqueta tot esperant a Miller. “Aquesta tàctica molt americana l’haureu vista avui dia, especialment en Tyson que dins del vestuari, abans de pujar al ring, fa quatre o cinc minuts de pre-calentament amb un sparring a fi d’evitar els cops en fred... Artero tenia el deure com a manager i com a boxejador que havia estat, de deixar refredar a Gironès tanta estona... en veure que Miller arribava suat quan pujava al quadrilàter, tenia que haver-se dirigit al Delegat del combat i demanar-li permís per anar a fer les necessitats corporals de Gironès per l’estona que havia estat esperant. Aleshores, tornant de seguida al vestuari, agafar a Flix, que va fer el tercer combat, i algun altre del seu equip per a fer guants tres o quatre minuts amb Gironès a fi de escalfar-ho”. El cert es que després d’aquesta desfeta Gironès es retirà dels rings.\nLa Guerra Civil enfonsaria la seva vida: acusat de torturador –formava part del cos de policia i era escorta del president Lluís Companys–, es va veure obligat a fugir a França, acabà en el camp de concentració de Bram, i després agafà un vaixell per anar-se’n a Mèxic. No tornaria veure a la seva dona i la seva filla. Morí a l’exili el 8 de febrer de 1982. Després de la seva mort, dos periodistes, Morera Falcó i Joan de Sagarra, han reivindicat la figura de Gironès i demostrat la seva innocència. El dia 11 de juliol de l’any 2000, al carrer Llibertat 29, on havia nascut al barri de Gràcia, es va fer un acte per rehabilitar el seu nom. Tot i això, crec que l’esport català encara té un deute pendent amb aquest esportista, un dels millors de la nostra història esportiva.\nPublicat per Juli Pernas a 12:14\nEtiquetes de comentaris: Campionat del Món, Esdeveniments, Freddie Miller, Josep Gironès, mundial\nCampionat del Món de billar al quadre 45-2 . - 193...\nCampionat del món de boxa del pes ploma entre Jose...


Continuen els enviaments de paquets sospitosos als Estats Units - À Punt\nContinuen els enviaments de paquets sospitosos als Estats Units\nAquesta vegada els destinataris són l’exvicepresident Joe Biden i l’actor Robert de Niro.\nUn membre de l’equip nord-americà d’artificiers durant les tasques de desactivació / Joe Skipper (Reuters)\n25 d'octubre 2018 - 19:50\nLa policia nord-americana ha interceptat aquest dijous un nou paquet sospitós adreçat a la residència de l’exvicepresident Joe Biden a New Castle (Delaware). Trobaren el paquet molt prop de sa casa, segons les autoritats policials. Així, es tracta del nové artefacte d’aquestes característiques que s’ha enviat a figures demòcrates destacades i a la cadena CNN als Estats Units. Biden va ser vicepresident amb l’expresident Barack Obama.\nA primera hora del matí, la policia de Nova York anunciava que està investigant un altre paquet sospitós dirigit, aquesta vegada, a l’actor Robert de Niro. Havien adreçat l’artefacte a un restaurant de propietat seua a la ciutat dels gratacels. De moment, la policia no ha volgut donar més dades al voltant del contingut de l’enviament i no es descarta que siga una falsa alarma. De Niro ha sigut un crític fervorós amb el president Donald Trump.\nAquest incident ha ocorregut després que els últims dies s’hagen detectat altres paquets enviats a les residències de l’expresident Barack Obama i de l’exsecretària d’Estat Hillary Clinton. També a altres personalitats del bàndol demòcrata: l’exdirector de la CIA, John Brennan, l’exgovernador de l’Estat de Nova York, Andrew Cuomo, l’exfiscal general Eric Holden, entre altres. En tots els casos no hi ha hagut danys gràcies a la ràpida intervenció de les forces de seguretat.\nEncara que Trump ha manifestat públicament el seu rebuig pel que ha considerat “atroços” intents d’atac i ha instat a la unitat del país, aquest dijous ha culpat els mitjans de comunicació de contribuir a la “ira” que existeix actualment en la societat.


AIELO DE MALFERIT POSA PUNT I FINAL A LES SEUES FESTES PATRONALS I DE MOROS I CRISTIANS DEL 2019\nAielo de Malferit finalitzava ahir les seues festes Patronals i de Moros i Cristians de l’any 2019, unes festes que es defineixes per la seua durada i per ser molt intenses i emotives.\nLes festes varen donar inici, oficialment, el dissabte 20 de juliol amb la Presentació de Càrrecs, Capitans, Festers i Festeres, Regina de Festes del 2019 i, com a novetat, el Fester Major. Enguany la Regina de les Festes ha estat Carla Bataller, acompanyada durant els actes del Fester Major Jonathan Penadés. Pel bàndol Moro, la Comparsa del Garbell ha comptat amb els Capitans Juanma Martí i Maria Bravo, junt amb el seu Ambaixador, Àngel Castillo. La Capitania Cristiana ha recaigut en la Comparsa Asturs, capitanejats per Hilario Barber i Salomé Belda, i comptant amb Francisco Fernández com a Ambaixador.\nSens dubte una nit plena de llum, color i alguna llagrimeta per part dels càrrecs del 2018 que s’acomiadaven en aquest acte.\nTot i això el dissabte 6 i el dissabte 13 de juliol la Plaça Palau va acollir, en primer lloc el Sopar Fester, i en segon lloc el Sopar de Gala dels Festers i les Festeres, on els protagonistes de les festes varen poder gaudir i celebrar el preludi del que anaven a ser les seues festes.\nEls actes continuaren el divendres 26 de juliol amb la Nit de les Paelles, una nit on més de 1200 persones es reuniren al Passeig de l’Eixample per cuinar el plat valencià per excel·lència i gaudir de la companyia, la música i el ball. La nova ubicació de l’acte, junt amb les ganes de fer festa dels aieloners, feren que el passeig s’omplira de gom a gom i es cuinaren un total de 75 paelles, 16 més que l’any anterior.\nEl dissabte 27 de juliol va ser el moment perquè els carrers d’Aielo de Malferit s’ompliren d’humor, música i disfresses amb la Desfilada de l’Alardo.\nLa Comparsa del Garbell va aprofitar per fer una crítica molt graciósa del canvi de les festes a cap de setmana, on hi van entrar en escena personatges com un dels nostres patrons, Sant Engraci.\nLa setmana del 29 de juliol al 2 d’agost, el consistori junt amb la col·laboració de penya Taurina del municipi, ha organitzat aquest 2019 un total de 5 vesprades de vaquetes, i per segon any consecutiu, una “Xarlotà” que va ser tot un èxit entre el públic assistent.\nEls festejos taurins són ja tota una tradició al poble, i al recinte taurí de l’Avinguda Santíssim Crist, els veïns aprofiten per sopar al carrer i continuar la festa durant estos dies.\nDintre del complet i variat programa festiu, destaca el Concert en Homenatge al cantant Nino Bravo que es celebrà coincidint amb el dia del 75 aniversari de l’artista, el 3 d’agost. L’esdeveniment musical tribut al cantant aieloner va atraure, segons alguns mitjans de comunicació, a unes 5.000 persones de totes les parts del territori nacional, i va acaparar durant nombrosos dies als mitjans de comunicació en premsa, radio i TV, donant una cobertura completa de l’esdeveniment, retransmès en directe per a tots els seus fans.\nEn aquesta edició varem comptar amb les veus de Felipe Garpe, guanyador del concurs de Tele 5 "Yo soy Nino Bravo", la seua filla Sheila, Ramon Lluis, i l’actuació estel·lar d’Eva Ferri, filla del Cantant, qui va emocionar al públic cantant les cançons del seu pare i dedicant-nos unes paraules. No podem oblidar-nos de la banda Unió Musical d’Aielo, qui dirigida per Miquel Grau va donar música i màgia a les cançons de Nino Bravo. Un esdeveniment per recordar, que es va desenvolupar al Passeig de l’Eixample, tal i com ja s’havia fet per primera vegada l’any 1998 a l’homenatge “25 anys sense tu”.\nEl diumenge 4 d’agost, va ser el torn de l’espectacle de varietats “El Gran Cabaret” al Pati del Grup Nou. En definitiva un musical que agrada a grans i menuts i que va omplir de gom a gom el recinte.\nA més d’estos actes, Aielo ha acollit els Festivals de Sherezade i Essència Ballet, l’Exhibició d’agility i educació canina, el Concert de la Coral, la Festa de l’aigua, el trofeu de les Festes de raspall, el Concert de Música Festera, la Festa Infantil amb Inflables, el Correfocs, i el teatre d’Oscar Tramoyeres i les Danses al Palau. Tota una sèrie d’actes culturals i Festius que han omplert l’agenda sociocultural del mes de juliol i agost.\nEls dies grans de les Festes Patronals començaren el dilluns 5 d’agost amb l’entrada de bandes de música, que tot i la calor que feia, va reunir a milers de persones al carrer Major del municipi. De vesprada, l’acte més esperat i estrela de les festes, l’Entrada de Moros i Cristians, protagonitzada per les 9 comparses, el ballets locals..., i altres sorpreses que feren gaudir a les multituds durant les més de 4 hores de durada.\nHilario Barber i Salomé Belda, com a capitans de la comparsa Asturs ens varen fer gaudir d’una fantàstica capitania amb multitud de novetats, ballets i d’unes espectaculars filades de comparses d’altres localitats per engrandir la festa.\nJuanma Martí i Maria Bravo (Capitans Moros), per la seua part, ens transportaren fins l’any 1276, quan el cabdill moro Al-Azraq, al capdavant de tot un exercit format per centenars de soldats, arribà a les terres de Cairent per augmentar el seu domini i convertir-se en el senyor mudèjar més famós del Segle XXIII.\nEl dimarts 6 d’agost va ser el dia dedicat al Crist de la Pobresa, patró dels aieloners, amb multitud d’actes, com ara, la despertà, la Diana de Gala, la Solemne Missa en honor al Crist i ja de vesprada i nit, la processó, la retreta i la Presa del Castell pel Bàndol Moro.\nL’endemà, el dimecres 7 d’agost, va ser moment de commemorar el dia de Sant Engraci Màrtir, el segon patró d’Aielo, amb la despertà, la Missa i posterior baixada del Sant, la mascletà i ja de vesprada i nit la processó, retreta cristiana i Presa del castell pel Bàndol Cristià.\nAhir dijous 8 d’agost varen finalitzar els actes de les Festes Patronals i de Moros i Cristians d’Aielo amb una Santa Missa i pujada de Sant Engraci al Calvari, seguida d’un esmorzar popular i de vesprada la solemne missa.\nPer la nit, i ja per acomiadar les festes, es va disparar una mascletà nocturna a l’esplanada de les Eres, amb una molt bona acollida entre els veïns i visitants seguida, per a finalitzar la jornada, de la nit taurina amb 2 bous embolats a càrrec de la Ramaderia Vicent Benavent de Quatretonda.\nL’alcalde, Juan Rafael Espí, ha declarat que “des de l’Ajuntament, i en nom de tota la corporació municipal, vull agrair el treball i l’esforç de la nostra Associació de Festes, així com dels treballadors i tècnics municipals, i al cos de la Policia Local per la seua tasca vetlant per la seguretat de la població, perquè els veïns, visitants i festers pogueren gaudir de les nostres festes. Agrair com no, a les Festeres i Festers la seua il·lusió, i veïns d'Aielo, la immensa participació i el civisme demostrat en tots els actes programats. Considerem que este any ha estat una molt bona edició, en la que podem destacar, per exemple, unes ambaixades formidables. Tan sols em queda convidar-vos a gaudir de la música, el color i la festa del proper any.”\nDes de l’Associació de Festes de Moros i Cristians, la seua Presidenta Lola Domingo ha manifestat la seua satisfacció per la bona organització de les festes, així com per la gran participació dels festers en tots i cadascun dels actes organitzats. A més ha volgut donar l’enhorabona als companys i membres de la Junta, perquè han treballat de valent per aconseguir unes festes immillorables. “No vull oblidar-me de donar les gràcies a l’Ajuntament per tota l’ajuda prestada.”\nPer la seua part, Araceli Belda, Regidora de Festes, ha destacat també el bon ambient de germanor i la gran participació dels festers de les comparses. Així doncs ha volgut donar-los les gràcies als comparsistes, als festers i les festeres de l’ajuntament, així com als seus pares, per la implicació i el treball realitzat durant tot l’any.


La LCFA Sènior tanca la lliga regular amb una darrera jornada clau que decidirà els duels de semifinals - Federació catalana de futbol americà\nLa LCFA Sènior tanca la lliga regular amb una darrera jornada clau que decidirà els duels de semifinals\nLa Lliga Catalana Sènior tancarà aquest cap de setmana la lliga regular amb una darrera jornada que serà cabdal per establir el camí cap al títol. Queda per decidir el darrer bitllet per als “playoffs”, amb Terrassa Reds i Barcelona Pagesos com a candidats, i també quins seran els encreuaments de semifinals, en una jornada final amb dos enfrontaments directes entre els quatre primers classificats que seran decisius.\nBarcelona Uroloki, líders invictes (7-0), i Barcelona Búfals, segons a la classificació (6-1), jugaran un dels plats forts de la jornada. Tots dos ja tenen el bitllet per als “playoffs” a la butxaca, però es jugaran acabar com a campions de la lliga regular. Fins ara els Uroloki s’han mostrat intractables, però els Búfals, jugant a casa, intentaran trencar la imbatibilitat dels seus rivals i enfilar-se a la primera posició. Aquest matx obrirà la jornada el dissabte a la tarda (17:15h) al Camp de Futbol Parc de la Catalana, a la Barceloneta.\nL’altre duel decisiu serà el que enfrontarà els Argentona Bocs, tercers (5-2), i els Terrassa Reds, quarts (4-1-2), que es jugarà el diumenge a les 5 de la tarda al Municipal Raül Paloma d’Argentona. Els maresmencs ja estan classificats per a les semifinals, però tenen opció de pujar a la segona plaça si sumen el triomf i els Búfals no guanyen. Per contra, si perden cauran a la quarta posició. Els Reds, pel seu cantó, s’estaran jugant el darrer bitllet per als “playoffs”. Els egarencs depenen d’ells mateixos i si guanyen ho tindran fet. En cas de derrota també es podrien classificar, però en aquest cas correrien el risc de perdre la quarta plaça en favor dels Barcelona Pagesos, cinquens (3-1-3), que el diumenge al matí (12h) rebran la visita dels cuers, els Vilafranca Eagles (0-7), al CEM Teixonera. Si els Reds perden i els Pagesos guanyen, empataran amb el mateix balanç i aleshores caldrà mirar la mitjana de punts encaixats per partit de cada equip, ja que el duel directe entre tots dos va acabar en empat.\nL’últim partit de la jornada el jugaran els Reus Imperials i els Castell Platja d’Aro Ducs, que clouran la temporada el diumenge (11h) al Municipal Reddis de Reus amb l’objectiu de tancar l’any amb un triomf.\nFInal a Quatre de la LCFA Cadet a Barberà del Vallès\nLa LCFA Cadet, pel seu cantó, buscarà campió a la Final a Quatre que tindrà lloc el dissabte a partir de les 11 del matí a Can Llobet (Barberà del Vallès). Barberà Rookies Blue i Reus Imperials disputaran la primera semifinal, mentre que l’altre duel el protagonitzaran els Pioners de l’Hospitalet i els Terrassa Reds. A les 12h es jugarà el partit pel tercer i el quart lloc i a les 12:10h arrencarà la gran final.\nLa LCFF Sub-17 també tindrà campió\nFinalment, aquest cap de setmana també es coneixerà el campió de la Lliga Catalana Cadet (Sub-17) de Futbol Flag en la darrera jornada que es disputarà al Municipal de Bigues i Riells, el diumenge a partir de les 4 de la tarda. Es jugaran tres partits, amb els següents enfrontaments: Badalona Dracs-Bigues i Riells Scorpions, Scorpions-ASB Lynx i ASB Lynx-Dracs. Els Lynx arriben com a líders invictes (4-0), però amb els Scorpions (2-2) encara amb opcions matemàtiques de poder enfilar-se a la primera plaça.\n*Foto: Argentona Bocs


Nou curs "Atendre un Punt d'Informació del Parc Natural del Delta de l'Ebre " | Benvinguts a l'Aldea - Ajuntament de l'Aldea\nNou curs "Atendre un Punt d'Informació del Parc Natural del Delta de l'Ebre "\n07/01/2020 - 09:00 a 04/02/2020 - 17:00\nLa matrícula s'iniciarà a partir del 7 de gener de 2020\nPrograma del curs "atendre un Punt d'Informació"\nUn dels objectius del curs és formar a les empreses turístiques del Delta que, de manera voluntària, desitgen acreditar-se com a Punt d’Informació del Parc. També està obert a totes les persones interessades en la matèria.\nData: Del 4 de febrer al 10 de març. Classes dimarts i dijous de 17 a 20h.\nLloc: Casal de Joves de l’Aldea\nPreu: 47 € (Curs complert).\nNovetats: Preu de 35€ al personal d’empreses que facin el curs per segon cop. Preu de 35€ si es desitja assistir únicament a la sessió 9 i 10 (Comunicació en el servei al client i Estratègies de marketing i comunicació 360º)\nMatriculació i informació: 977 48 21 81 (Gina, Xavi).\nDestinataris: Empresaris turístics del Delta, tècnics d’oficines d’informació del Delta i àmbit d’influència, tècnics i regidors de turisme i medi ambient d’Ajuntaments, estudiants de Grau de turisme, estudiants de CFGS en gestió i organització de recursos naturals, estudiants de CFTS en guia, informació i assistència turístiques, estudiants CFGS d’Educació i Control Ambiental, guies i intèrprets i tothom que estigui interessat en la matèria.\nOrganitza: Parc Natural del Delta de l’Ebre, amb el suport de l’Ajuntament de l’Aldea.\nCol·labora: Museu de les Terres de l’Ebre, Museu de la Mar de l’Ebre, Molí de Rafelet, MónNatura Delta, Centre d’Interpretació de les Barraques del Delta, La Torra centre d’interpretació de l’Arròs.\nEl curs s’emmarca en el pla d’actuacions de la CETS al delta de l’Ebre per al període 2017-21.\n*Per obtenir el títol s'ha d'assistir al 80% de les sessions.\n** El Parc se reserva el dret de suspendre el curs si no hi ha un mínim de 10 alumnes matriculats.


Quartet de corda núm. 3 (partitura de butxaca) de Juan Crisóstomo de Arriaga (Partitura) - Tritó Edicions\nQuartet de corda núm. 3 (partitura de butxaca)\nQuartet de corda núm. 3 (partitura de butxaca) Juan Crisóstomo de Arriaga (1806 - 1826) (bio autor) 5.0/5 (3 opinions) Preu: 23,92 € Disponibilitat:\nInstruments:CordesFormació:Quartet de cordaGèneres:Música ClàssicaFormat:Partitura de butxacaÈpoca:Música del Classicisme----Compositor:Juan Crisóstomo de Arriaga (1806 - 1826) (bio autor)EditorialHeinrichshofenNúm. Pàgines:60Referència:DP03341Contingut:1. Allegro\nMolts clients ho compren així...\tQuartet de corda núm. 3 (partitura de butxaca)\t+\nAfegir al cistell\tQuartet de corda núm. 3 (partitura de butxaca)\tde Juan Crisóstomo de Arriaga 23,92 €\nViatges IIEnric MoreraGeorge GershwinGioacchino RossiniLeonard Bernstein(3)Preu: 16,41 €Afegir al CistellJoaquín Nin & Joaquín Nin-Culmell. Concert per a violoncel i orquestraJoaquín NinJoaquín Nin-Culmell(1)Preu: 16,41 €Afegir al CistellPhobosJoan GuinjoanPreu: 16,41 €Afegir al CistellFantasia & FugaManuel Oltra(1)Preu: 16,41 €Afegir al Cistell\nIniciBotigaPartituraQuartet de corda núm. 3 (partitura de butxaca) Truca'ns 933 426 175 Notícies i blog


pastafangs: Cal Tupinaire\nEstic molt content d'haver compartit aquestes fotografies amb la Eli i permetre la seva difusió en aquest espai bloc. Espero que us hagin agradat molt i m'agradaria felicitar-vos a tots aquells que manteniu vius els antic oficis malauradament cada dia més oblidats.\nSempre m'han agradat les fotos antigues.\nGràces per la vostra aportació.\n8 de maig de 2009 a les 8:13\nEm consta que és molta la gent a qui els han agradat aquestes fotografies. Aquestes col·laboracions són tot un luxe!!\nGràcies altra vegada, Marc!\n13 de maig de 2009 a les 14:23